Για τον Αμίρ και τον Ακίφ, για το κολαστήριο του ΚΥΤ και για τη δομή φιλοξενίας ασυνόδευτων προσφυγόπουλων | Το Κουτί της Πανδώρας\nΓια τον Αμίρ και τον Ακίφ, για το κολαστήριο του ΚΥΤ και για τη δομή φιλοξενίας ασυνόδευτων προσφυγόπουλων\nΕν όψει της δίκης του Ακίφ και του Αμίρ, βρεθήκαμε στη Μυτιλήνη και επισκεφτήκαμε το Κέντρο Υποδοχής και Ταυτοποίησης Μεταναστών στο Καρατεπέ, αλλά και τη δομή φιλοξενίας Ασυνόδευτων Προσφυγόπουλων.\nΑντώνης Μποσκοΐτης 20/03/2022 | 10:20\nΤο περασμένο τριήμερο ήταν μια μεγάλη δοκιμασία για τα ανθρωπιστικά αντανακλαστικά μας και για την ψυχική μας αντοχή. Με πρωτοβουλία του δημοσιογράφου και ευρωβουλευτή του ΣΥΡΙΖΑ Στέλιου Κούλογλου κλήθηκαν στη Μυτιλήνη ξένοι ευρωβουλευτές της Αριστεράς, ανταποκριτές του ξένου Τύπου στη χώρα μας, αλλά και ορισμένοι δημοσιογράφοι - μεταξύ αυτών και ο γράφων από το «Documento» και το koutipandoras.gr - προκειμένου να παραστούμε στη δίκη του Αμίρ και του Ακίφ και μ' αυτή την ευκαιρία να επισκεφτούμε το Καρατεπέ, όπου βρίσκεται το Κέντρο Υποδοχής και Ταυτοποίησης Μεταναστών, αλλά και τη δομή φιλοξενίας Ασυνόδευτων Προσφυγόπουλων. Γεμίσαμε από εικόνες και λόγια των ανθρώπων, που λίγο ευαίσθητος νά'σαι, μπορούσαν να σου προξενήσουν μεγάλη στενοχώρια και άλλη τόση οργή. Στενοχώρια για το πώς επιβιώνουν οι αλλόφυλοι, αλλοεθνείς και αλλόθρησκοι συνάνθρωποι μας και οργή για το πώς αντιμετωπίζονται ακόμη από το σημερινό ελληνικό κράτος.\nΑς τα πάρουμε τα πράγματα από την αρχή: Την πρώτη μέρα στο νησί, την περασμένη Τετάρτη, γινόταν η κηδεία των Σομαλών προσφύγων που ξεβράστηκαν πρόσφατα από τα κύματα στις ακτές της Μυτιλήνης. Σ' ένα κοιμητήριο αρκετά μακριά από το κέντρο του νησιού, που φτιάχτηκε ειδικά γι' αυτό το σκοπό, τις κηδείες δηλαδή των προσφύγων, είχαν ήδη προσέλθει ομοεθνείς τους, που διαμένουν στο Καρατεπέ, για να αποτίσουν το δικό τους φόρο τιμής στους νεκρούς τους. Δυστυχώς εργαζόμενοι των ΜΚΟ δεν επίτρεψαν στους δημοσιογράφους την είσοδο στο νεκροταφείο με τη δικαιολογία πώς οι ίδιοι οι μετανάστες επιθυμούν την ησυχία τους μια τέτοιαν ώρα. Το σεβαστήκαμε και αποχωρήσαμε, παρόλο που ένα κοιμητήριο είναι δημόσιος χώρος και ελεύθερη πρόσβαση μπορεί να'χει ο καθένας. Εγώ ούτως ή άλλως είχα και άλλη δουλειά εκείνη τη μέρα, καθώς συμμετείχα στη συναυλία συμπαράστασης των καλλιτεχνών που δόθηκε το ίδιο βράδυ μέσα σ' ένα κατάμεστο «Πανελλήνιον», ένα απ' τα πιο ιστορικά καφενεία της Μυτιλήνης.\nΔ. Μητσοτάκης, Ν. Φασούλη, Φ. Δεληβοριάς, Μ. Φριντζήλα, Δ. Μυστακίδης, Φ. Σιώτας, Α. Μποσκοΐτης\nΤην πτήση άφιξης στο νησί είχαμε μοιραστεί αρκετές ώρες νωρίτερα με τον Φοίβο Δεληβοριά και τη Νεφέλη Φασούλη, τον Δημήτρη Μητσοτάκη και τον Κώστα Πλατανιά, τον Φώτη Σιώτα και τη Μαρία Παπαγεωργίου - η Μάρθα Φριντζήλα, ο Δημήτρης Μυστακίδης και οι Salia Balia Band βρίσκονταν από την προηγούμενη στη Μυτιλήνη. Η συναυλία είχε τίτλο «50 τραγούδια για 100 χρόνια φυλακή» και ήταν μια πρωτοβουλία της κίνησης «Καλλιτέχνες υπέρ μιας δίκαιης δίκης για τον Μοχάμαντ και τον κάθε Μοχάμαντ», ενώ την όλη καλλιτεχνική επιμέλεια είχε η δημοσιογράφος Φωτεινή Λαμπρίδη.\nΜ. Φριντζήλα - Φ. Δεληβοριάς\nΔεν μπορώ να περιγράψω τι ακριβώς έγινε εκείνο το βράδυ στο «Πανελλήνιον»! Δεν ήταν μόνο το πλήθος του κόσμου που ήρθε για να δει και ν' ακούσει από κοντά πολλούς αγαπημένους καλλιτέχνες, ήταν πάνω απ' όλα τα αντιφασιστικά συνθήματα που ακούγονταν καθ' όλη τη διάρκεια της συναυλίας μαζί μ' αυτά της αλληλεγγύης προς τους πρόσφυγες. Σκοπός, άλλωστε, του event ήταν η κινητοποίηση των ντόπιων με σκοπό την παρουσία τους έξω από το δικαστικό μέγαρο Μυτιλήνης την επόμενη το πρωί. Από τη συναυλία κρατώ τη σύμπραξη όλων των καλλιτεχνών επί σκηνής σαν να υπήρχε παντού διάχυτο ένα οικογενειακό κλίμα, ένας μαζικός παλμός και, βασικά, η αγάπη ως κινητήρια δύναμη τους. Όλοι τους έχουν συμπράξει ξανά υπέρ κάποιου κοινωνικού σκοπού, εξαιρουμένων του Φοίβου Δεληβοριά και του Δημήτρη Μητσοτάκη, που για πρώτη φορά ένωναν τις δυνάμεις τους, αλλά και της μικρότερης της παρέας, της Νεφέλης Φασούλη, η οποία δήλωσε πως πρώτη φορά συμμετέχει σε συναυλία συμπαράστασης και διαμαρτυρίας. Σημειωτέον, τη συναυλία προλόγισε ο διπλά βραβευμένος διασώστης Ιάσονας Αποστολόπουλος - αυτός που η Πρόεδρος της Δημοκρατίας πήρε πίσω την θέληση της να τον βραβεύσει εκ μέρους της Πολιτείας τη στιγμή που εξ αιτίας αυτού του νέου ανθρώπου πάνω από 200 ψυχές γλίτωσαν από βέβαιο θάνατο στα κύματα της Μεσογείου. Με τον Ιάσονα είχαμε την ευκαιρία να μιλήσουμε διεξοδικά και να ακούσουμε συγκλονιστικές ιστορίες από τη διάσωση προσφύγων.\nΤην επόμενη μέρα, Πέμπτη στις 9 το πρωί, ήμασταν όλοι έξω από τα δικαστήρια. Θα εξεταζόταν η έφεση που άσκησαν ο Αμίρ Ζαχίρι και ο Ακίφ Ρασούλι, οι οποίοι καταδικάστηκαν σε 50 χρόνια φυλάκιση ο καθένας ως «διακινητές». Εδώ κολλάει, νομίζω, η άποψη επί του θέματος του Ιάσονα Αποστολόπουλου: «Δύο απαράδεκτα πράγματα συνέβαιναν: Με το που έφτανε προς τις ακτές μία βάρκα, αυτόν που μπορεί να ήξερε από πηδάλιο και άρα ήταν επικεφαλής, τον συλλαμβάνανε επί τόπου και τον βάφτιζαν ''διακινητή''. Έπειτα, είχαν να λένε οι αρχές πως οι προσφυγικές ροές μειώθηκαν, εφόσον κατάφεραν να πιάσουν τους περισσότερους διακινητές»...Αν είναι δυνατόν! Άνθρωποι που όχι μόνο παίζουν τη ζωή τους κορώνα - γράμματα, αλλά και που σώζουν άλλες ζωές, να καταδικάζονται με την κατηγορία του «διακινητή» χωρίς φυσικά να έχουν τη δυνατότητα υπεράσπισης τους. Όπως συνέβη στην περίπτωση του πολιτικού πρόσφυγα Μοχάμαντ Χανάντ Αμντίν, ο οποίος καταδικάστηκε σε 142 χρόνια φυλάκιση (!), παρόλο που έσωσε 33 άλλους ανθρώπους! Είναι να τρελαίνεσαι! Ωστόσο, έξω από το δικαστικό Μέγαρο, η έντονη παρουσία των αλληλέγγυων, Ελλήνων και ξένων, των δημοσιογράφων και των ευρωβουλευτών, καθώς και των δικηγόρων των κατηγορούμενων, οδήγησαν στην αναβολή της δίκης για την επόμενη μέρα, Παρασκευή πρωί. Για να είμαστε ακριβοδίκαιοι, υπήρχε και πρόβλημα με το χρόνο, εφόσον εκκρεμούσαν άλλες δίκες που προηγούνταν στη σειρά βάσει του αριθμού τους. Περιέργως, προτού μάθουμε πως η υπόθεση θα εκδικαζόταν την επόμενη μέρα, δεν μας επιτράπηκε η είσοδος στα δικαστήρια, κάτι που δεν συνέβη την Παρασκευή, όπου τελικά - όπως θα δούμε παρακάτω - η δίκη πήρε εκ νέου αναβολή για τις αρχές Απριλίου.\nΟ Αμίρ και ο Ακίφ βγαίνουν από τα δικαστήρια. Πρώτη αναβολή της δίκης.\nΠάμε τώρα μέχρι το ΚΥΤ (Κέντρο Υποδοχής και Ταυτοποίησης) που εδρεύει στο Καρατεπέ της Μυτιλήνης και που θα απασχολήσει το μεγαλύτερο μέρος του άρθρου που διαβάζετε. Στο πούλμαν που μας οδήγησε μέχρι εκεί ήμασταν δημοσιογράφοι, μία Καταλανή και δύο Ιρλανδοί Ευρωβουλευτές, καθώς και ανταποκριτές της «Liberation» και της «Guardian» στη χώρα μας. Το κρύο ήταν τσουχτερό και η πρώτη εντύπωση ήταν αυτή ενός κανονικού χωριού - πρόχειρα στημένου - στην άκρη της θάλασσας. Οι ιθύνοντες μας περίμεναν. Αυτό το καταλάβαμε, όχι μόνο απ' τον απίστευτο αριθμό των αστυνομικών - όπως λέγαμε χαρακτηριστικά μεταξύ μας για καθέναν μετανάστη αντιστοιχεί κι ένας αστυνομικός εκεί μέσα - αλλά και από τις μαρτυρίες των προσφύγων, που είχαμε την ευκαιρία ν' ανταλλάξουμε στα γρήγορα δυο λόγια μαζί τους: «Πρώτη φορά βλέπουμε τόσο καθαρά τα χαντάκια, εκεί που πριν πέρναγες και κράταγες τη μύτη σου από τη δυσωδία» μας είπε ένας απ' αυτούς - «χαντάκι» εννοούσε το σύστημα αποχέτευσης και ο νοών νοείτο...Άλλος πάλι έλεγε πως πρώτη φορά στη ζωή του έβλεπε μπαλόνια, που εγώ θα τα έλεγα απόπειρα δημιουργίας καλών εντυπώσεων. Σας θυμίζει κάτι όλο αυτό; Διότι εμένα μου θύμισε τα ναζιστικά στρατόπεδα του παρελθόντος που τα άσπριζαν και τα καλογυάλιζαν οι Ναζί εν όψει «επίσημων επισκέψεων»! Όσο όμως και να το ασπρίσεις, το μαύρο δεν γίνεται άσπρο. Κι εδώ μιλάμε για το απόλυτο μαύρο, την απαξίωση της ίδιας της ανθρώπινης ύπαρξης! «Τουλάχιστον εδώ έχουμε τουαλέτα» μας εξομολογήθηκε ένας ακόμη πρόσφυγας, που είχε περάσει από το κολαστήριο στη Μόρια.\nΜπροστά από τα μάτια μας πέρασαν εικόνες ντροπής. Το ΚΥΤ Μυτιλήνης δεν υπάγεται στη ΔΕΗ και το ρεύμα για τις 1.700 περίπου ψυχές εξασφαλίζεται με...γεννήτριες. Μπουγάδες απλωμένες στα δέντρα έξω από ενισχυμένες σκηνές και μικρά κοντέινερ, φάκες παντού για τα ποντίκια (λέγεται ότι υπάρχει μεγάλο πρόβλημα με τα ποντίκια), γάτες να σουλατσάρουν και μικρά παιδιά με τα αθώα μάτια τους να κάνουν ποδήλατο. Γάτες που πιθανώς έκαναν κι εκείνες το μεγάλο ταξίδι στις αγκαλιές των ανθρώπων για να μην έμεναν πίσω και παιδιά που διεκδικούν το δικαίωμα τους στην ξεγνοιασιά και στο παιχνίδι πίσω από συρματοπλέγματα. Μιαν άλλη γιαγιά, απ' το Αφγανιστάν όπως μάθαμε, κατάκοιτη, την είχαν έξω από το κοντέινερ οι δικοί της που τη φρόντιζαν. Οικογένειες ολόκληρες που επιβίωσαν από τον υγρό τάφο της Μεσογείου και που τώρα ζουν όπως - όπως σε συνθήκες απάνθρωπες. Και, ναι, υπήρχε και υπάρχει λύση γι' αυτούς τους ταλαιπωρημένους ανθρώπους τη στιγμή που - ως γνωστόν - δίνονται τεράστια κονδύλια από την Ευρωπαϊκή Ένωση με σκοπό την ανακούφιση των προσφύγων, αλλά και των χωρών που τους υποδέχονται. Λυπάμαι και ντρέπομαι που το λέω, αλλά εδώ πέρα έχει πέσει μεγάλη μάσα εις βάρος ανθρώπων, για τους οποίους ισχύει απόλυτα η γνωστή θυμοσοφία «όπου φτωχός κι η μοίρα του»...\nΠεριμένοντας να συνομιλήσουμε με τον διοικητή του ΚΥΤ, μπλεχτήκαμε σε συζήτηση - ανάθεμα την ώρα - με τον Ρίτσαρντ Σπυρίδονα Χαγκαμπιμάνα, πρόσφυγας από το Μπουρούντι κι αυτός, ομιλών απταίστως την ελληνικήν, ο οποίος εκτελεί χρέη υποδιοικητού, άκουσον, άκουσον! Σίγουρα ο υπουργός μεταναστευτικής πολιτικής και ασύλου, Νότης Μηταράκης, έχει τοποθετήσει εκεί έναν άξιο υποστηρικτή του στα όρια της υποτέλειας. Πώς αλλιώς να το χαρακτηρίσω όταν ο άνθρωπος αυτός, όντας ο ίδιος πρόσφυγας από την υποσαχάρια Αφρική, ξεχώριζε τους πρόσφυγες σε «νόμιμους» και «παράνομους», ενώ έλεγε και ξανάλεγε «ο υπουργός μου» κι «ο υπουργός μου», αποφεύγοντας να κάνει πολιτικές δηλώσεις, τις οποίες ωστόσο μια χαρά τις έκανε, κάνοντας κρόσσια και τα δικά μας νεύρα; Κι όταν οι συναδέλφισσες Δέσποινα Κουτσούμπα και Αλεξάνδρα Χριστακάκη, του ζητούσαν να αφήσει κατά μέρος τη Συνθήκη της Γενεύης, την οποία συνέχεια επικαλούταν, και να μας πει εκείνος που έφτασε απ' το Μπουρούντι στην Ελλάδα, από ποιο όμορο κράτος ζήτησε άσυλο πρώτη φορά, οι τόνοι ανέβηκαν και το πράγμα θα εξελισσόταν σε κανονικό καυγά! Το χειρότερο,όμως, που έκανε ο Χαγκαμπιμάνα - μπροστά στα μάτια μας εξ ου και το αναφέρω - ήταν να πάρει λίγο παραπέρα τον διοικητή του ΚΥΤ και να του συστήσει: «Μην πεις τίποτα σ' αυτούς, είναι επικίνδυνοι» (ή κάτι παρεμφερές τέλος πάντων). Αποτέλεσμα ήταν, πράγματι, να μην μάθουμε και τίποτα σημαντικό από τον διοικητή παρόλη την αρχική καλή του διάθεση. Ούτε καν δηλαδή μάθαμε τίποτα και από τους εργαζόμενους στη δομή, αφού, όταν ο ανταποκριτής της «Liberation», Φαμπιέν Περιέ, ρώτησε μία υπάλληλο αν θα μπορούσε να ζει η ίδια εκεί μέσα, πήρε την απίστευτη απάντηση: «Μια χαρά είναι, έχουν και τη θέρμανση τους και τα πάντα τους. Ξέρεις πόσα πληρώνω εγώ έξω για ρεύμα;» Πάρ' τη στο γάμο σου αυτή να σου πει και του χρόνου, ένα πράγμα...\nΜε τη συνάδελφο Αλεξάνδρα Χριστακάκη, απεσταλμένη της «Αυγής»\nΌ,τι μάθαμε, το μάθαμε από τους ίδιους τους πρόσφυγες με τα κουτσοαγγλικά τους οι περισσότεροι. Και μια στιγμή φαινομενικής χαλαρότητας που έπιασε ο φακός μας: Ένας πολιτικός πρόσφυγας από το Αφγανιστάν κουρεύει έναν άλλο πρόσφυγα από τη Σομαλία. «Είμαι εδώ πέντε χρόνια» μας είπε, «δουλεύω κουρέας και είμαι εντάξει, συγκριτικά με το από που ήρθα». Πέντε χρόνια; Δεν τα λες και λίγα για ένα κέντρο υποδοχής και ταυτοποίησης που υποτίθεται λειτουργεί ως transit, με σκοπό δηλαδή την προώθηση των μεταναστών σ' άλλες χώρες.\nΣε κάποια φάση είδα τον Ιάσονα Αποστολόπουλο κατηφή, σκοτεινιασμένο απ' το όλο θέαμα. Το ίδιο σκοτεινιασμένοι ήμασταν κι όλοι με μένα να μη ντρέπομαι να ομολογήσω πως άφησα τα δάκρυα μου να τρέξουν κάτω από τη μάσκα μου, περιδιαβαίνοντας κυριολεκτικά μέσα από την ανθρώπινη δυστυχία και εξαθλίωση. Η Δέσποινα Κουτσούμπα μου κράτησε το χέρι και περπατήσαμε μαζί - δεν θα την ξεχάσω ποτέ αυτή της την κίνηση. Είδαμε και το σχολείο του οικισμού, στο οποίο παρακολουθούν μαθήματα πολύ λίγα παιδιά συγκριτικά με τον αριθμό των έγκλειστων. Όχι για άλλο λόγο - όπως μας είπαν - μα για το ότι τα περισσότερα παιδιά προωθούνται σε άλλες χώρες, άρα είναι αδύνατο να παρακολουθήσουν και να ολοκληρώσουν έναν πλήρη κύκλο μαθημάτων. Κι όταν είδαμε και μερικούς ηλιακούς θερμοσίφωνες, που έμοιαζαν με πολυτέλεια στα όρια του σουρεαλισμού, ενημερωθήκαμε πως αυτή τη στιγμή στο κέντρο λειτουργούν περίπου 50 - 60 ντουζιέρες και τουαλέτες για 1.700 - επαναλαμβάνω - άτομα!\nΜπήκαμε στο λεωφορείο και συνεχίσαμε το οδοιπορικό στους Τόπους του Μαρτυρίου, εκεί, σ' ένα μεγάλο ελληνικό νησί που η γεωγραφική του θέση το έκανε λιμάνι των απόκληρων της ζωής. Α, και κάτι ακόμη: Όταν φτάσαμε στο ΚΥΤ, είδαμε να έρχονται από την έξοδο τους κάποιοι έφηβοι Αφρικανοί. Οι αστυνομικοί έλεγξαν τους ίδιους και τις τσάντες τους, όπως κάνουν εμάς στα αεροδρόμια πριν εισέλθουμε στις θύρες αναχώρησης της πτήσης. «Γιατί τους φέρεστε σαν να είναι εγκληματίες;» ρώτησε ο Ιάσονας. Δεν πήρε φυσικά καμία απάντηση...Επόμενη στάση: Η δομή φιλοξενίας Ασυνόδευτων Προσφυγόπουλων της Λέσβου. Εκεί, όπως διαπιστώσαμε, τα πράγματα είναι ευτυχώς πολύ καλύτερα, όχι μόνο για το νησί, μα και σε σύγκριση με την Αθήνα, θα πρόσθετα.\nΟ φιλόλογος Πάρις Ράδος που εργάζεται στον έναν απ' τους συνολικά έξι ξενώνες φιλοξενίας ασυνόδευτων προσφυγόπουλων\nΜέσα σ' ένα νεοκλασικό προσεγμένο κτίριο, φιλοξενούνται 22 ανήλικοι ασυνόδευτοι αυτή τη στιγμή, με ικανότητα φιλοξενίας τα 26 παιδιά στο σύνολο τους. Είναι ο ένας από τους έξι ξενώνες φιλοξενίας της «Ηλιαχτίδας» στη Λέσβο, που φιλοξενεί παιδιά από το Αφγανιστάν και τη Σομαλία κατά 90%, ενώ υπάρχουν και ανήλικοι από το Κογκό και την Αιθιοπία. Σύνολο: 148 ασυνόδευτα προσφυγόπουλα και άλλα 20 στην ημιαυτόνομη διαβίωση, δηλαδή σε διαμερίσματα. Ρώτησα την υπεύθυνη Βασιλική Ανδρεαδέλη, νοσηλεύτρια στο επάγγελμα και εθελόντρια στη δομή, να μας πει τις ηλικίες των παιδιών κι εκείνη κάλεσε ως πιο αρμόδιο για να μας μιλήσει τον φιλόλογο και δάσκαλο τους, Πάρι Ράδο. Ο Ράδος μας ενημέρωσε με τη σειρά του πως τα παιδιά είναι από 15 μέχρι 18 ετών, αν και στο παρελθόν έχουν φιλοξενηθεί και 12χρονοι πρόσφυγες. Υπάρχουν φυσικά και δύο ξενώνες για κορίτσια, αλλά και για τα παιδιά τους. «Σήμερα είχαμε γεννητούρια» έσπευσε να μας πει όλο χαμόγελο η Ανδρεαδέλη! Και συνέχισε τη μαρτυρία της: «Την 1η Αυγούστου του 2017 μπήκαμε στο ευρωπαϊκό AMIF (Asylum, Migration & Integration Fund). Μας κάλεσαν στη διαχειριστική αρχή τον Σεπτέμβρη του '17 για να μας πουν ότι οι προμήθειες θα γίνονται με το 44/12, δηλαδή με το σύστημα του δημοσίου. Επειδή τυχαίνει να'μαι δημόσιος υπάλληλος, τους ρώτησα πότε υπολογίζουν να μπουν τρόφιμα στους ξενώνες και μου απάντησαν κατά τον Νοέμβριο. Κι όταν εύλογα ρώτησα τι θα γίνει μέχρι τότε, μου απάντησαν πως δεν θα είναι επιλέξιμη δαπάνη! Είναι κάτι που δεν έχει να κάνει με τις εκάστοτε κυβερνήσεις, αλλά με την έλλειψη στελέχωσης των υπηρεσιών. Πόσοι εργαζόμενοι θα κάτσουν να δουλέψουν έτσι στη διαχειριστική αρχή; Χαμένες εργατοώρες για να διεκδικήσεις τα αυτονόητα. Απ' τη μια, η γραφειοκρατία μπορεί να'ναι αφόρητη, αλλά μπορεί να σε γλιτώσει κι απ' άλλα δεινά, σαν αυτό της διαπλοκής. Προσωπικά με ενοχλεί η απουσία της κοινής λογικής».\nΗ Ανδρεαδέλη έπειτα μας λέει πως αν αυτή τη στιγμή κάποιο παιδί αρρωστήσει και μεταφερθεί στο νοσοκομείο, δεν καλύπτουν τη νοσηλεία του. «Έτσι εγώ θα πρέπει να έχω τον φροντιστή 24 ώρες το 24ωρο» συνεχίζει, «κι αν δεν μου φτάνει ο αριθμός, θα πληρώσω αποκλειστική. Δεν θα άφηνα κανένα παιδί μόνο του στο νοσοκομείο». Μας μιλάει ακόμη για έναν τρομερό έλεγχο που τους γίνεται ώστε να βαδίζουν απόλυτα με το γράμμα του νόμου. Γι' αυτά τα 22 παιδιά, πάντως, γίνονται προσπάθειες ώστε να παρακολουθήσουν το ελληνικό δημόσιο σχολείο. Εδώ παρεμβαίνει ξανά ο Πάρις Ράδος, υπεύθυνος για την εκπαίδευση στον ξενώνα: «Μιλάμε για συνολικά 50 παιδιά σ' όλους τους ξενώνες που θα μπορούσαν να παρακολουθήσουν μαθήματα από το νηπιαγωγείο μέχρι το λύκειο. Ξεκινάμε μ' ένα μεγάλο γκρουπ εγγραφών κάθε αρχή σχολικής χρονιάς και επειδή ο πληθυσμός μεταβάλλεται, κάθε φορά που έχουμε κάποιο κενό από παιδιά που προωθούνται στο εξωτερικό ή την ενδοχώρα, γίνεται αντικατάσταση τους από άλλα παιδιά. Δυστυχώς στη Λέσβο ο αριθμός των τάξεων υποδοχής στα ελληνικά σχολεία, δεν αρκεί για να καλυφθούν όλες οι ανάγκες». Που νά' ξερε ο άνθρωπος ή μάλλον σίγουρα θα το ήξερε πώς στην Αθήνα σήμερα δεν υπάρχει καμία τάξη υποδοχής!\nΡωτήσαμε τον Ράδο για το προφίλ των ασυνόδευτων προσφυγόπουλων: «Ο συγκεκριμένος ξενώνας άλλαξε σύσταση το τελευταίο τρίμηνο. Από το 2016 μέχρι και τους πρώτους μήνες του 2021 φιλοξενούσαμε αποκλειστικά παιδιά από το Αφγανιστάν. Τελευταία έρχονται παιδιά από την υποσαχάρια Αφρική, κυρίως από τη Σομαλία. Πρόκειται για παιδιά του Εμφυλίου με διαλυμένες οικογένειες ή και καθόλου οικογένειες, αλλά και κάποια που ακόμη και νά'χουν συγγενείς, έρχονται για μια καλύτερη ζωή. Τα περισσότερα παιδιά από το Αφγανιστάν, πάντως, έφυγαν κυνηγημένα από τους Ταλιμπάν, για να μη στρατολογηθούν σε μια παράλογη σύρραξη. Άσε που το νά'σαι Αφγανός στο Ιράν, θεωρείται πολύ δύσκολη περίπτωση. Τους έχουν σαν πολίτες δεύτερης κατηγορίας, σαν ανθρώπους - φαντάσματα. Υπάρχει πολύς ρατσισμός και πολλές επιθέσεις». Ρώτησα τον Ράδο αν η συγκεκριμένη εργασία αύξησε τα ανθρωπιστικά αντανακλαστικά του. Μου απάντησε πως από το 2007 δουλεύει με ευπαθείς ομάδες, όπως οι Ρομά και παλιότερα οι ΑΜΕΑ, επομένως πάντα ασχολιόταν με το ευάλωτο της ανθρώπινης ύπαρξης. Τέλος, μάθαμε ότι είχε την εμπειρία να ζήσει ως εργαζόμενος τον εφιάλτη της Μόριας και από το 2017 να απασχοληθεί κατ' επιλογήν με τους ξενώνες για τα ασυνόδευτα.\nΤην παραμονή στους ξενώνες τα παιδιά τη βλέπουν σαν ένα στάδιο μετάβασης. Σαν να έχει τελειώσει το διάστημα της ταλαιπωρίας και των βασάνων τους στο campus και τώρα περιμένουν κάτι άλλο, το οποίο έχει σχέση με την οικογενειακή ιστορία και την πορεία του καθενός. «Προσπαθούμε να κάνουμε δημιουργικό το διάστημα της παραμονής των παιδιών στον ξενώνα» λέει πάλι ο Πάρις Ράδος και γίνεται συγκινητικός. «Να κάνουν όμορφα πράγματα και να μην περιμένουν απλά την απάντηση για το που θα'ναι το επόμενο μέρος που θα μετακινηθούν. Κανένας δεν έρχεται με το σκεπτικό ''Θα μείνω εδώ''. Έχουν πάντα στο μυαλό τους τη συνέχεια, εδώ όμως ξέρουν ότι είναι το πιο ασφαλές μέρος μετά την περιπέτεια της απομάκρυνσης τους απ' τις χώρες τους».\nΤη συζήτηση μας διακόπτει η είσοδος στο χώρο ενός νεαρού πρόσφυγα με κιθάρα στα χέρια. Μας τον συστήνουν, είναι ο Μαγντί που δεν μιλάει καθόλου αγγλικά και ξέρει μόνο μερικές ελληνικές λέξεις. Με τη βοήθεια μεταφράστριας μαθαίνουμε την ιστορία του: Ο Αφγανός Μαγντί είναι 16 ετών πρόσφυγας. Έφυγε από το Ιράν αφού για κει οι Αφγανοί είναι όπως ήταν οι Αλβανοί για τους Έλληνες στα 90s - αυτό που μας είχε πει πριν και ο Έλληνας δάσκαλος του. Πλήρωσε σχεδόν 2500 ευρώ για να έρθει με βάρκα απ' την Τουρκία στην Ελλάδα. Δεν ήξερε τι ήταν θάλασσα. Συνταξίδεψε με δύο μωρά άρρωστα, το ένα με όγκο στο κεφάλι, και έναν άλλον καρδιοπαθή. Έβρεχε και είχε αέρα. Αν αναποδογύριζε η βάρκα, δε θα ήταν εδώ. Σήμερα τελικά φιλοξενείται στο κέντρο Ασυνόδευτων Προσφυγόπουλων στη Μυτιλήνη. Τον ρώτησα αν αγαπάει τη θάλασσα. ''Μόνο για να ψαρεύω" μου απάντησε. Τον ρώτησα αν έχει γονείς. "Μόνο μια μάνα στο Ιράν " μου απάντησε. Τον ρώτησα αν αγαπάει την Ελλάδα. "Δεν έχω κανέναν εδώ, δεν ξέρω κανέναν και είμαι περαστικός. Με δέχτηκαν ήδη στην Πορτογαλία και περιμένω να μου στείλουν τα εισιτήρια" μου απάντησε. Ο Μαγντί, αν και μόνο 16, έμοιαζε αρκετά μεγαλύτερος. Κι όταν άφησε την κιθάρα, πρόσεξα τις συντεταγμένες στις παλάμες του σαν να είχαν αλλάξει πορεία. Έτσι άλλαξε και η μοίρα του και το ριζικό του στη γη αυτή. Τέλος της επίσκεψης μας στον ξενώνα φιλοξενίας ασυνόδευτων προσφυγόπουλων με κεράσματα και δωράκια από τους υπεύθυνους εργαζόμενους. Μία επίσκεψη - βάλσαμο κανονικό μετά το δράμα των έγκλειστων προσφύγων στο ΚΥΤ στο Καρατεπέ!\nΤην επόμενη μέρα, Παρασκευή πρωί, βρεθήκαμε πάλι έξω από τα δικαστήρια, λίγες ώρες πριν αναχωρήσουμε για την Αθήνα. Καμία πρόοδος. Ευτυχώς δεν μας πήρε πολύ χρόνο για να ξαναδούμε τον Αμίρ και τον Ακίφ να βγαίνουν απ' το δικαστικό Μέγαρο, συνοδεία αστυνομικών, και να πληροφορηθούμε πως η δίκη θα πραγματοποιηθεί με οριστική νέα ημερομηνία αυτήν της 7ης Απριλίου. «Venceremos» τους φώναξε η Λαμπρίδη με υψωμένη τη γροθιά της. Απ' έξω η νεαρή σύζυγος του Αμίρ με το βρέφος τους στην αγκαλιά, ξεσπά σε κλάματα για την καινούργια ταλαιπωρία που τους περιμένει. Οι ακτιβιστές μαζεύουν το μεγάλο πανό αλληλεγγύης απέναντι από την είσοδο του δικαστικού Μεγάρου. Λίγο μετά, μέσα στο βαν που μας μετέφερε στο αεροδρόμιο, έφερα ξανά στο νου μου εκείνο το αθώο βλέμμα των μικρών προσφυγόπουλων με τα ποδηλατάκια τους μέσα στο στρατόπεδο του Καρατεπέ. Και τότε θυμήθηκα εκείνον τον αριστουργηματικό στίχο της Λένας Πλάτωνος: «Ένα απόγευμα/ ο γιος του Ρουμάνου έχασε το κοτοπουλάκι του/ χτύπησε όλες τις πόρτες και τα μεγάλα του μάτια/ καθώς το αναζητούσαν μάταια, μου φάνηκαν χοάνες/ που από μέσα τους μπορούσε ο καθένας/ να διακηρύξει τα ανθρώπινα δικαιώματα».


Ένα μνημόσυνο στους ανθρώπους της σταφίδας στην Κρήτη - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΚΡΗΤΗ/Ένα μνημόσυνο στους ανθρώπους της σταφίδας στην Κρήτη\nΣοφία Πολίτη 21/08/2017 ΚΡΗΤΗ, ΠΝΕΥΜΑ Αφήστε Σχόλιο\nΣίγουρα ο τίτλος αυτού του άρθρου, δεν είναι δικός μου. Τον δανείζομαι από τον αείμνηστο χρονογράφο και Διευθυντή της εφημερίδας “Μεσόγειος”, Αριστοτέλη Γραμματικάκη, από τη στήλη του χρονογραφικές σημειώσεις. Βρισκόμαστε στα μέσα της δεκαετίας του εξήντα… Τέτοιες μέρες και η ζωή στο Ηράκλειο είναι διαφορετική. Κίνηση, ένταση, φωνές, πειράγματα, γέλια, χαρές αλλά και μία υπερβολική κούραση! Σημείο αναφοράς η περιοχή της Χανιόπορτας με τους γύρω της κεντρικούς δρόμους. Μία εικόνα χαρακτηριστική που φανερώνει την κίνηση αυτών των ημερών, μια κίνηση που διαρκούσε από τον Αύγουστο μέχρι τον Οκτώβρη. Ντάνες τα σακιά, γεμάτα σταφίδες σε πολλά σημεία του δρόμου. Πολλοί ήταν εκείνοι που αναγκάζονταν να τα προσέχουν και να κοιμούνται πάνω σ’αυτά. Βέβαια περίμεναν και το αποτέλεσμα του δείγματος που έπαιρναν απ’αυτά οι έμποροι, προκειμένου να εξασφαλίσουν μια καλύτερη τιμή για την πώληση της σταφίδας τους. Τότε δεν υπήρχε τουριστική κίνηση στην πόλη μας. Αυτή ήταν τόσο περιορισμένη και η τουριστική κίνηση ήταν μειωμένη. υπήρχαν κάποιοι τουρίστες, τους οποίους έλεγαν περιηγητές. Ήταν επόμενο λοιπόν, να δίνει τεράστια οικονομική δύναμη στον τόπο μας, η συστηματική καλλιέργεια της σταφίδας. Τόπος προέλευσης της σταφίδας ήταν η Τουρκία με την ονομασία “τσικιρντεξή μπαγ”, αμπέλια δηλαδή που κάνουν σταφύλια χωρίς κουκούτσια. Λέγεται ότι ο κάποτε Σουλτάνος επισκέφθηκε τη Σμύρνη και του προσέφεραν τέτοια σταφύλια. ο ίδιος εντυπωσιάστηκε από τη γεύση τους! Τότε εξέφρασε την επιθυμία να φυτεύονται και να καλλιεργούνται στο εξής περισσότερα αμπέλια αυτού του είδους στην Τουρκία. Οι Τούρκοι αμπελοκαλλιεργητές συμμορφώθηκαν με την επιθυμία του Σουλτάνου και στα αμπέλια αυτά έκτος του παλιού ονόματος << τσικιρντεξή μπαγ >> που προαναφέραμε, δόθηκε προς τιμή του και η ονομασία <<Σουλτανιέ μπαγ>>. Έτσι λοιπόν η σταφίδα ονομάστηκε σουλτανίνα και τα σταφύλια σουλτανιά. Κατά τον πρώτο διωγμό του 1914 που ήρθαν πρόσφυγες στο νησί μας από τη Μικρά Ασία, γνώριζαν το είδος αυτό των αμπελιών και αυτοί είναι που έδωσαν μεγαλύτερη ώθηση και ανάπτυξη στην καλλιέργεια των αμπελιών. Βέβαια το φύτεμα και η εντατική τους καλλιέργεια άρχισε από το 1922, από τους πρόσφυγες που τότε κατέφθασαν, οι οποίοι ήταν άριστοι και έμπειροι αμπελουργοί. Όμως εδώ σταματά η δική μου αναφορά και θέλω να δώσω το γραπτό λόγο στον αείμνηστο χρονογράφο Αριστοτέλη Γραμματικάκη, του οποίου τα κείμενα είναι μοναδικά.\n<<ΚΑΘΩΡΙΣΘΗΚΕ η τιμή ασφαλείας της σουλτανίνας, οι προπωλήσεις βρίσκονται σε καλό δρόμο, ο τρυγητός όπου να ‘ναι αρχίζει κι εγώ, μια και η μοίρα μου το θέλησε να θυμάμαι και να ιστορώ, πρέπει με την ώρα μου να κάμω το μνημόσυνό μου στους πρωτεργάτες της αναπτύξεως του Ηρακλείου.\n-Άσε τις εφημερίδες και τα σαπούνια κι έλα στην αποθήκη να μας δώσης ένα χέρι όσο θα κρατή η φούρια της σταφίδας. Πεντε εξη εβδομαδες, το πολύ, και θάχης εξήντα χιλιάδες. Σε φθάνουν;\nΉταν ο Γεώργιος Μιχαήλ Διαλλινάς που απευθυνόταν στον υποφαινόμενο.\nΧαμογελούσα για τις εξήντα χιλιάδες, που όπως ο ίδιος ήξερε, δεν τις είχα ανάγκη. Και εκείνος βαρύς, λιγομίλητος, νευριασμένος, ελαφρά καμπουριαστός, πηγαινοερχόταν από το γραφείο του στο εργοστάσιο βαθειά, φοβερά συλλογισμένος.\nΠώς θα πάλευε τη δουλειά που καταπλάκωνε από κάθε κατεύθυνσι;\nΟ ΓΙΓΑΣ με το επιβλητικό παράστημα και το μπαστούνι με την αργυρά λαβή στο δεξί χέρι, σταμάτησε καταμεσής του δρόμου, ακούμπησε στο μπαστούνι, έγειρε ελαφρά δεξιά και είπε σε γνήσια Κρητική διάλεκτο:\n-Επαράγγειλα μωρέ των κοπελλιώ μου από προχθές π’ αρχίνησε η φάμπρικα να πάρουν τα κρεββάτια των και νάρθουν να κοιμούνται στη <<ΣΤΑΦΙΔΙΚΗ>>. Να δουλέψωμε, να βγάλωμε μία φραντζόλα, να πάρω εγώ τη μισή και τα κοπέλλια, υπάλληλοι και εργάτες την άλλη μισή.\nΉταν ο αείμνηστος Εμμανουήλ Ν. Βασιλάκης, ο επονομαζόμενος <<Μπαγκόλας>>. Ροδαλό, όλο αίμα πρόσωπο, μάτια αετού η λούπη, τόλμη χωρίς μέτρο.\nΓΛΥΚΟΜΙΛΗΣ ήμερος, ήρεμος, πράος, αργός, όλο ανθρωπιά και μέτρο.\n-Αυτό το καινούργιο κόσκινο έβαλα εφέτος. Άλλαξα και τη μηχανή, πήρα μεγαλύτερη, γιατί η παληά δεν τραβούσε τα καινούργια κόσκινα. Καλή δουλειά οι σταφίδες μα έχουν βάσανα.\nΉταν ο αείμνηστος Μιχαήλ Τζουλάκης, ο καλός, ο γλυκύς, ο ανεξίκακος, με το τόσο τραγικό τέλος. Λέμε: << Έπεσεν υπέρ πατρίδος>>. Μπορούμε, όμως, και να πούμε: <<Έπεσε υπέρ του τόπου, υπέρ της σουλτανίνας>>.\nΠΟΛΛΕΣ κουβέντες, σιγανές κουβέντες, όμορφες κουβέντες, η\nεμπορική σταφιδική εγκυκλοπαίδεια στο μυαλό και στο στόμα.\n-Πρέπει να βολτάρωμε τον κόσμο, εκατό κασσάκια εδώ, χίλια κασσάκια εκεί, δυο χιλιάδες παραπέρα, ξαπλώνομε παντού, ας έχη χάρι και η δουλειά μας της Σμύρνης. Είμαστε εκατό χρονών φίρμα και τα παλεύομε.\nΜας προτιμούν οι Ευρωπαίοι.\nΕκείνος όμως ο Μπαγκόλας δόστου και μας κυνηγά. Και τι θα βγάλη;\nΉταν ο αείμνηστος Γεώργιος Κωνσταντινίδης, ο επονομαζόμενος Πάπας, διευθυντής της φίρμας <<Αδελφοί Κωνσταντινίδη>, που ήλθε από τη Σμύρνη και πλούτισε τους άλλους. Ο ίδιος πέθανε φτωχός. Μα δεν έχει σημασία.\nΦΟΥΡΙΟΖΟΣ, μουστακαλής, παλληκαράς, με τη βέργα στο χέρι -γιατί τώρα τελευταία κούτσαινε -μια βρισκόταν στη <<Λιβάδα>> να σοδέψη, μια στο εργοστάσιο να δασκαλέψη – μα σπάνια κρατούσε ο ίδιος το νόμο – μια στην Αθήνα για να ξυλοφορτώση κανένα μανδαρίνο βάζοντας το βουλευτηλήκι από μπρος.\n(συνεχίζεται την επόμενη Δευτέρα)\nTags ΑΜΠΕΛΙΑ ΑΜΠΕΛΟΥΡΓΟΙ ΜΝΗΜΟΣΥΝΟ ΣΑΚΙΑ ΣΤΑΦΙΔΑ ΣΤΑΦΥΛΙΑ ΤΡΥΓΟΣ


Η ιστορία της κυρίας «Ελ Τσάπο»! Ο ρόλος της μικρής βασίλισσας σε καρτέλ ναρκωτικών (pics) | Cyprus Times\nJanuary 21, 2022 Friday 13:22:53\n«Βασίλισσα της ομορφιάς» και σύζυγος του ναρκοβαρόνου «Ελ Τσάπο», η 32χρονη Έμα καταδικάστηκε για τον ρόλο της στο Καρτέλ Σιναλόα. Έπεσε πάντως στα «μαλακά»…\nΤίτλος, που παραπέμπει στα -όχι και τόσο μακρινά- χρόνια της άγουρης εφηβείας της, όταν αναδείχθηκε νικήτρια καλλιστείων, αλλά και στον γάμο της, αμέσως μετά την ενηλικίωσή της, με τον κατά 32 χρόνια μεγαλύτερό της και ισχυρότερο βαρόνο των ναρκωτικών του 21ου αιώνα: τον Μεξικανό Χοακίν «Ελ Τσάπο» Γκουσμάν.\nΕξ ου και πολλοί άλλοι χρησιμοποιούν ένα άλλο προσωνύμιο γι’ αυτή: το «ναρκο-Μπάρμπι».\nΜένει ωστόσο ακόμη να φανεί ποιο είναι τελικά το πραγματικό πρόσωπο της 32χρονης Έμα Κορονέλ Αϊσπούρο.\nΣτις αρχές της εβδομάδας, σχεδόν τρία χρόνια μετά την καταδίκη του συζύγου της σε ισόβια για την εγκληματική του δράση, καταδικάστηκε και η ίδια για συμμετοχή στο «διευθυντήριο» του Καρτέλ Σιναλόα.\nΜέχρι πρότινος, η ίδια διερρήγνυε τα ιμάτιά της ότι δεν είχε ιδέα πως ο άντρας της και πατέρας των δύο παιδιών της ήταν ο μεγαλύτερος -μετά τον Πάμπλο Εσκομπάρ– διακινητής κοκαΐνης, ηρωίνης, μεθαμφεταμινών και μαριχουάνας στις ΗΠΑ και σε όλο τον κόσμο.\nΜετά ωστόσο την πρόσφατη ομολογία της και τη συνεργασία της με τις αμερικανικές δικαστικές αρχές, η ποινή τριετούς φυλάκισης που τελικά της επιβλήθηκε ήταν «χάδι», μπροστά στις κατηγορίες που τη βάρυναν.\nΠολλοί τώρα δεν αποκλείουν ο πόλεμος κατά των ναρκωτικών να πάρει άλλη τροπή, από τα όσα είχε ήδη πει ή ενδέχεται να αποκαλύψει στη συνέχεια η νεαρή Αμερικανο-μεξικάνα, για την οποία ο Τύπος ακόμη αναρωτιέται εάν, στην πολύκροτη αυτή υπόθεση, είναι περισσότερο «θύτης» ή «θύμα».\nΑπό μικρή… στα βάσανα\nΩς γεννηθείσα στο Σαν Φρανσίσκο το 1989, από μεξικανούς γονείς, η Έμα είναι υπήκοος και Μεξικού και ΗΠΑ.\nΜεγάλωσε πάντως στα μεξικανικά βουνά του Ντουράνγκο, στα δυτικά της πολιτείας Σιναλόα, σε μία εποχή που ο αποκαλούμενος «Ελ Τσάπο» -«Ο κοντός», από το μικρό του δέμας- έχτιζε την εγκληματική «αυτοκρατορία» του, «πνιγμένος» στα ναρκοδολάρια.\nΤον γνώρισε πρώτη φορά στα 17 της, σε ένα πάρτι που οργάνωσε το 2006 ο πατέρας της, ο οποίος εργαζόταν ήδη -όπως και ο αδελφός της- για τον Καρτέλ Σιναλόα.\nΤην επόμενη χρονιά, η Έμα κέρδισε έναν τοπικό διαγωνισμό ομορφιάς: μια νίκη, για την οποία λέγεται -αν και η ίδια δεν το παραδέχεται- ότι είχε μερημνήσει προσωπικά ο Ελ Τσάπο.\nΛίγους μήνες αργότερα, με το που η μικρή ενηλικιώθηκε, παντρεύτηκαν. Αυτή ήταν 18 ετών, εκείνος 50.\nΑυτός ο γάμος -ο τρίτος για την Ελ Τσάπο- ήταν ένα συμβόλαιο εδραίωσης της θέσης του πατέρα της Έμα στο καρτέλ. Παραμένει ωστόσο μέχρι και σήμερα άγνωστο τι ακριβώς σήμαινε για την ίδια.\nΣε κάθε περίπτωση, δεν είχε επιλογές. Αμέσως μετά, εξαφανίστηκε από το προσκήνιο. Λέγεται ότι για μία περίοδο σπούδαζε δημοσιογραφία στο πανεπιστήμιο της Σιναλόα. Επανεμφανίστηκε στη δημόσια σφαίρα το 2011, όταν -με προτροπή του Ελ Τσάπο, όπως έχει πει- γέννησε τις δίδυμες κόρες τους στην Καλιφόρνια, προκειμένου οι μικρές να πάρουν και αυτές την αμερικανική υπηκοότητα.\nΈκτοτε, η Έμα αποτραβήχτηκε και πάλι από το προσκήνιο, μέχρι που ο άντρας της, ο Χοακίν Γκουσμάν, κατέληξε στα χέρια των διωκτικών αρχών.\nΈκτοτε, η ίδια έδωσε διάφορες συνεντεύξεις, διατρανώνοντας την αγάπη της για τον σύζυγο και πατέρα των παιδιών της, αλλά και άγνοια για την εγκληματική του δράση.\nΣτο κατηγορητήριο πάντως που οι Αμερικανοί εισαγγελείς συνέταξαν σε βάρος της, η Έμα χαρακτηρίζεται ως εξ αρχής «συνέταιρος στο έγκλημα».\nΉταν αυτή, ανέφεραν, που ανέλαβε τον συντονισμό του καρτέλ την περίοδο 2012-14, μεταφέροντας τα μηνύματα του Γκουσμάν, ενόσω αυτός κρυβόταν στα βουνά της Σιέρα Μάδρε, για να αποφύγει τη σύλληψή του από τις μεξικανικές αρχές.\nΉταν στο πλευρό του όταν τελικά τον συνέλαβαν Μεξικανοί πεζοναύτες, το 2014.\nΉταν επίσης εκείνη που, έναν χρόνο αργότερα, συντόνισε με τους γιούς του Ελ Τσάπο τη θρυλική απόδρασή του από τη φυλακή υψίστης ασφαλείας Αλτιπλάνο, λίγο έξω από την Πόλη του Μεξικού.\nΗ «πιστή σύζυγος»-συνεργάτης\nΤο σχέδιο, σύμφωνα με δικαστικά έγγραφα, άρχισε περνώντας λαθραία στον Γκουσμάν ένα ρολόι GPS, κρυμμένο μέσα σε τρόφιμα, για να μπορεί το καρτέλ να εντοπίσει την ακριβή τοποθεσία του κελιού του.\nΗ απίστευτη επιχείρηση συνεχίστηκε με την αγορά ενός παρακείμενου οικοπέδου και την κατασκευή μιας ολόκληρης υπόγεια σήραγγας μήκους 1,5 χιλιομέτρου, με ράγες, φωτισμό, μέχρι και εξαερισμό.\nΗ μία άκρη της κατέληγε σε ένα «τυφλό» από τις κάμερες κλειστού κυκλώματος σημείο του κελιού, μεταξύ κρεβατιού και ντους. Η άλλη ήταν στον έξω κόσμο.\nΚάπως έτσι -και χάρη σε πολλές δωροδοκίες- ο Ελ Τσάπο δραπέτευσε το 2015 από τη φυλακή μέσω του τούνελ, με μία μοτοσυκλέτα, επιβιβαζόμενος στη συνέχεια σε ένα μικρό αεροσκάφος.\nΔεν έμεινε ελεύθερος για πολύ. Τον Ιανουάριο του 2016, συνελήφθη και πάλι. Οδηγήθηκε στις ίδιες φυλακές. Πριν όμως προλάβει να επιχειρήσει και πάλι να αποδράσει, εκδόθηκε στις ΗΠΑ.\nΚαταδικάστηκε το 2019 σε ισόβια και σήμερα εκτίει την ποινή του σε φυλακές υψίστης ασφαλείας στο Κολοράντο.\nΣτην τότε δίκη του στο Μπρούκλιν, διάρκειας 11 εβδομάδων, η Έμα δεν έλειψε ούτε μία ημέρα.\nΣυγκέντρωνε συνειδητά πάνω της όλα τα βλέμματα και τα φλας με τα πανάκριβα ρούχα και αξεσουάρ της.\nΜέσα στη δικαστική αίθουσα, έστελνε συχνά-πυκνά στον κατηγορούμενο άντρα της από απόσταση φιλάκια.\nΥπέβαλε μέχρι και αίτημα στους δικαστές να της επιτρέψουν να τον αγκαλιάσει κατά τη διάρκεια της δικης, το οποίο και απορρίφθηκε για λόγους ασφαλείας.\nΣε μία τέλεια σκηνοθετημένη κίνηση, το ζευγάρι έκανε μια ημέρα ασορτί εμφάνιση με μπορντό βελούδινα σακάκια, για να δείξουν στα ΜΜΕ τον άθραυστο δεσμό τους.\nΗ Έμα δεν ανοιγόκλεισε… βλέφαρο όταν κατέθεσαν ως μάρτυρες ερωμένες του Ελ Τσάπο -μόνο μία φορά μειδίασε, όταν μία αυτές έβαλε τα κλάματα.\nΈμεινε ατάραχη όταν στο δικαστήριο διαβάστηκαν μηνύματα που είχε ανταλλάξει η ίδια με το σύζυγό της για τις business του καρτέλ.\nΉταν όλα κομμάτια ενός παζλ της δημόσιας εικόνας μια πιστής συζύγου. Πολλοί τότε αναρωτήθηκαν εάν αυτή η αφοσίωση υπαγορευόταν από αγάπη, φόβο ή και τα δύο μαζί.\nΕκμεταλλευόμενη τη δημοσιότητα που της εξασφάλισε η δίκη και καταδίκη του Χοακίν Γκουσμάν -στο πλαίσιο της οποίας δεσμεύτηκαν επίσης 12,6 δισεκατομμυρίων δολαρίων από την παράνομα αποκτηθείσα περιουσία του- η Έμα επένδυσε πολλά για να γίνει influencer.\nΤον Νοέμβριο του 2019, γνωστή πια και με το παρατσούκλι «Καρντάσιαν της Σιναλόα», έκανε guest εμφάνιση στο αμερικανικό ριάλιτι Cartel Crew (που εστιάζει στην καθημερινότητα μελών πρώην οικογενειών των καρτέλ ναρκωτικών στη Φλόριντα), μιλώντας για τα σχέδιά της να φτιάξει τη δική της σειρά ρούχων, με τα αρχικά «JGL»: το ακρωνύμιο του πλήρους ονόματος του συζύγου της.\n«Προσπαθώ να μην μετανιώνω για όσα έχουν συμβεί στο παρελθόν», είπε ντυμένη στα λευκά, ενώ στεκόταν σε ένα πολυτελές γιότ.\n«Μας κρίνουν χωρίς να μας ξέρουν», παραμονέθηκε. «Είναι δύσκολο, γιατί μερικές φορές απλά θέλεις να κάνεις αυτό που βλέπεις να κάνουν όλοι γύρω σου».\nΤον περασμένο Φεβρουάριο, σχεδόν δύο χρόνια χρόνο μετά την καταδίκη του Χοακίν Γκουσμάν, η Έμα Κορονέλ Αϊσπούρο συνελήφθη στη Βιρτζίνια από τις αμερικανικές αρχές, ως άμεσα εμπλεκόμενη στις εγκληματικές δραστηριότητες του Καρτέλ Σιναλόα.\nΓια την ακρίβεια, γράφτηκε ότι παραδόθηκε στις αρχές, αρνούμενη την καταβολή εγγύησης. Η στάση της θεωρήθηκε εξ αρχής οξύμωρη, δεδομένου ότι οι κατηγορίες εναντίον της αρκούσαν για να καταδικαστεί σε ισόβια κάθειρξη και πρόστιμο 10 εκατομμυρίων δολαρίων.\nΤον περασμένο Ιούνιο, ωστόσο, ανακοινώθηκε ότι η «La Reinita» ομολόγησε την ενοχή της για τρία ομοσπονδιακά αδικήματα.\nΚίνηση, που κατά πολλούς εντάχθηκε στο πλαίσιο συμφωνία με τους ομοσπονδιακούς εισαγγελείς, αλλά και μιας πρόδηλης ρήξης με το Καρτέλ Σιναλόα και τους γιούς του Γκουσμάν, που τώρα το διευθύνουν.\nΗ Έμα δήλωσε ένοχη για συμμετοχή σε συναλλαγές με αλλοδαπό έμπορο ναρκωτικών, στη διακίνηση 450 κιλών κοκαΐνης, 90 κιλών ηρωίνης, 45 κιλών μεταμφεταμίνης και 90 τόνων μαριχουάνας στις ΗΠΑ, καθώς και στη νομιμοποίηση εσόδων από παράνομες δραστηριότητες.\nΜε βάση την ομολογία της και επικαλούμενοι το γεγονός ότι δεν είχε βεβαρημένο ποινικό μητρώο, οι Αμερικανοί εισαγγελείς πρότειναν τετραετή φυλάκιση. Η ποινή που τελικά της επιβλήθηκε περιορίστηκε στα τρία χρόνια.\nΟι συνήγοροί της διέψευσαν ότι η πελάτισσά τους συνεργάστηκε με τις αμερικανικές διωκτικές αρχές για μειώσει την ποινή της ή ότι επωφελήθηκε από το καθεστώς προστατευόμενου μάρτυρα, όπως οργιάζουν εδώ και καιρό οι φήμες, με αμερικανικά ΜΜΕ να ευαγγελίζονται τη μελλοντική εξάρθρωση του Καρτέλ Σιναλόα.\n«Οι κόρες της βρίσκονται στο Μεξικό και γνωρίζουμε πολύ καλά τι συμβαίνει σε όσους συνεργάζονται με τις αρχές και στην οικογένειά τους», δήλωσε χαρακτηριστικά στο δίκτυο Univision η δικηγόρος της Έμα, Μάριελ Κόλον.\nΚατά τον Μάικλ Λετιέρι, πάντως, ειδικό αναλυτή σε θέματα πέριξ των καρτέλ ναρκωτικών στο Μεξικό, δεν χωρά αμφιβολία. «Είναι ξεκάθαρο ότι συνεργάστηκε» με τους Αμερικανούς εισαγγελίες, είπε στο πρακτορείο AFP.\nΟ Τζεφ Χίγκινς, πρώην πράκτορας της αμερικανικής Υπηρεσίας Δίωξης Ναρκωτικών (DEA), λέει ότι τώρα περιμένει να δει εάν η υπόθεση της «La Reinita» θα ανοίξει το δρόμο για μία νέα δίκη-υπερπαραγωγή κατά του Καρτέλ Σιναλόα, με πρωταγωνιστές αυτή τη φορά τους δύο γιους-διαδόχους του Ελ Τσάπο.\nΌσο για την 32χρονη Έμα Κορονέλ Αϊσπούρο;\n«Προφανώς θα παραμείνει στη φυλακή μέχρι να λήξει η ποινή της», δήλωσε η δικηγόρος της. «Μετά, θέλει να γυρίσει “σελίδα” και να συνεχίσει να μεγαλώνει τις κόρες της».\n«Καλή σου τύχη», είπε απευθυνόμενος στην Έμα ο Αμερικανός δικαστής Ρούντολφ Κοντρέρας, ανακοινώνοντας την ποινή τριετούς φυλάκισης (από την οποία αφαιρούνται οι εννέα μήνες της προφυλάκισης), μαζί με την επιβολή προστίμου 1,5 εκατομμυρίου δολαρίων (που έχει ήδη καταβάλει) και τετραετούς επιτήρησης, μετά την αποφυλάκισή της.\n«Ελπίζω να μεγαλώσεις τις δίδυμες κόρες σου ένα διαφορετικό περιβάλλον», συμπλήρωσε, «από αυτό που έχεις εσύ βιώσει έως τώρα».


Προσοχή και σύνεση | Η ΚΑΘΗΜΕΡΙΝΗ\nΠίσω από όλα αυτά διαμορφώνεται η άποψη σε σημαντικούς κύκλους πως η Ελλάδα (και εν μέρει η Κύπρος) μπορεί να γίνει χώρα πρώτης γραμμής (front line state) και επίσης να υποκαταστήσει την Τουρκία σε ό,τι αφορά τα αμερικανικά συμφέροντα. Διεξάγεται, δηλαδή, πια ανοικτά η συζήτηση για το αν η βάση του Ιντσιρλίκ μπορεί να μεταφερθεί στην Ελλάδα. Εν τω μεταξύ, ήδη γίνονται πολλά, πάνω και κάτω από το ραντάρ, στη στρατιωτική συνεργασία Ελλάδας – ΗΠΑ. Το ερώτημα που θα προκύψει σύντομα είναι αν «αντέχουμε» να παίξουμε αυτόν τον ρόλο και ποια ανταλλάγματα θα πρέπει να διεκδικήσουμε. Οι Αμερικανοί κάνουν κινήσεις. Στέλνουν, π.χ., για πρώτη φορά πολεμικά σκάφη συχνά και τακτικά στα Δωδεκάνησα ή πετούν σε περιοχές που αμφισβητεί η Τουρκία, στο πλαίσιο ασκήσεων με την Ελλάδα. Μπορούμε, όμως, και πρέπει να διεκδικήσουμε και άλλους φιλόδοξους στόχους. Από το να μεταφερθεί ένα μεγάλο μέρος του εργοστασίου των F-16 στην Ελλάδα έως την παροχή σύγχρονου υλικού με πολύ καλούς όρους, αν όχι δωρεάν.\nΗ σημερινή κυβέρνηση, όμως, δεν μπορεί να πάει παρακάτω, μετά την αποχώρηση Καμμένου και την κυριαρχία του κομματικού σκληρού πυρήνα λόγω προεκλογικής περιόδου. Η επόμενη κυβέρνηση θα κληθεί να λάβει ιστορικές αποφάσεις. Εως τότε, και πάλι, προσοχή και σύνεση…


Νότιο Σουδάν: Διεθνείς διαμεσολαβητές απειλούν τους... - Newpost.gr\nΔημοσίευση 25 Αυγούστου 2014, 08:38 / Ανανεώθηκε 25 Αυγούστου 2014, 08:41\nΝότιο Σουδάν: Διεθνείς διαμεσολαβητές απειλούν τους αντιμαχόμενους με κυρώσεις\nΗ διεθνής κοινότητα θα εξετάσει το ενδεχόμενο να επιβάλει κυρώσεις σε βάρος των αντιμαχόμενων πλευρών στο Νότιο Σουδάν εάν δεν τιμήσουν τη συμφωνία για τον τερματισμό της ένοπλης σύγκρουσης στη χώρα, η οποία διαρκεί οκτώ μήνες, δήλωσαν διαμεσολαβητές χθες στην Αντίς Αμπέμπα, καθώς οι νέες συνομιλίες που άρχισαν με αυτόν τον σκοπό βρέθηκαν σε αδιέξοδο.\nΟ Σεγιούμ Μεσφίν, διαπραγματευτής της Διακυβερνητικής Αρχής για την Ανάπτυξη (IGAD), ενός θεσμού των κρατών της ανατολικής Αφρικής που προσπαθεί να διαμεσολαβήσει για την επίτευξη μιας συμφωνίας ειρήνης, κάλεσε τον πρόεδρο του Νότιου Σουδάν Σάλβα Κιρ και τον ηγέτη των ανταρτών Ρικ Μάκαρ να «αποφασίσουν να τερματίσουν αυτήν την κρίση» και να «εργαστούν» για αυτό.\n«Οι αντιμαχόμενοι πρέπει να γνωρίζουν ότι αυτός είναι ο δικός τους πόλεμος. Αυτοί τον άρχισαν κι ευθύνονται για αυτόν», σημείωσε ο Μεσφίν.\nΣτη συνάντηση συζητήθηκε ένα σχέδιο συμφωνίας για να τερματιστούν οι συγκρούσεις. Το σχέδιο συμφωνίας προβλέπει το τέλος των εχθροπραξιών, την απόσυρση όλων των στρατευμάτων και του εξοπλισμού τους εντός 30 ημερών από τα πεδία των μαχών και τη δημιουργία μιας αποστρατιωτικοποιημένης ζώνης 10 χιλιομέτρων.\nΟι μεσολαβητές ζήτησαν από τις αντιμαχόμενες πλευρές να τους δώσουν έναν χάρτη με τις τοποθεσίες των στρατευμάτων τους.\nΌμως οι αντάρτες αρνήθηκαν να υπογράψουν τη συμφωνία, εάν η Ουγκάντα δεν αποσύρει τα στρατεύματα που έχει στείλει για να υποστηρίξουν τον Κιρ στη σύρραξη.\nΗ σύνοδος άρχισε μόλις μερικές ώρες αφότου αντάρτες συνέλαβαν μια ομάδα έξι παρατηρητών της IGAD που προσπαθούσαν να επαληθεύσουν ότι τηρείται μια προηγούμενη συμφωνία εκεχειρίας. Ο Μεσφίν δήλωσε ότι ο ένας από τους παρατηρητές υπέστη καρδιακή προσβολή και πέθανε.\nΟι πρότερες συμφωνίες για κατάπαυση του πυρός δεν άρκεσαν για να σταματήσουν τις μάχες ανάμεσα στις δυνάμεις του Κιρ και του Μάκαρ, η σύγκρουση των οποίων για την εξουσία έγινε αιματηρή στα μέσα του περασμένου Δεκεμβρίου. Στη σύρραξη, η οποία έχει σαφή εθνοτικά χαρακτηριστικά, έχουν χάσει τη ζωή τους δεκάδες χιλιάδες άνθρωποι και πάνω από 1 εκατ. πολίτες του Νότιου Σουδάν έχουν εκτοπιστεί.\nΟι συνομιλίες αναμένεται να συνεχιστούν σήμερα Δευτέρα.


Σταύρος Θεοδωράκης: K. Τσίπρα, αποφασίσατε να πάτε μόνος στη διαπραγμάτευση - Πολιτική | News 24/7\nΣταύρος Θεοδωράκης: K. Τσίπρα, αποφασίσατε να πάτε μόνος στη διαπραγμάτευση\nΑπό το βήμα τη Βουλής ο επικεφαλής του Ποταμιού, Σταύρος Θεοδωράκης, ζήτησε από τη κυβέρνηση να ξεκαθαρίσει τις σχέσεις με την εσωτερική αντιπολίτευση. Τι είπε για το ενδεχόμενο εθνικής συνεννόησης\nnews247 05 Ιουνίου 2015 19:55\n“Χάσατε κάποιους μήνες, κατά τους οποίους δεν κάνατε απολύτως τίποτα. Μόνο στη Ρίγα καταλάβατε ότι τα ψέματα τελειώνουν. Τι κάνατε 130 ημέρες; Ο κόσμος θέλει μια έντιμη συμφωνία και δεν τον πειράζει αν κάποια από τα προεκλογικά σας ψέματα δεν εφαρμοστούν” είπε στην στην πρωτολογία του στη συζήτηση προ ημερησίας διατάξεως για τη διαπραγμάτευση ο επικεφαλής του Ποταμιού, Σταύρος Θεοδωράκης.\nΤα βασικά σημεία της πρωτολογίας του προέδρου του Ποταμιού:\n-Παραξενεύομαι κ. Τσίπρα καθώς αναρωτηθήκατε αν είναι τρικ η πρόταση του Ζαν Κλοντ Γιούνκερ. Συνομιλείτε καθημερινά μαζί του, επομένως εσείς πρέπει να δώσετε την απάντηση. Εσείς έχετε την ευθύνη της διαπραγμάτευσης.\n-Περιμέναμε περισσότερες αλήθειες από τον Πρωθυπουργό. Περιμέναμε να μας πει ότι έχουμε λίγες ημέρες μπροστά μας για να κάνουμε συμφωνία. Αν δεν κάνω λάθος κ. Τσίπρα ο χρόνος μας τελειώνει στις 14 Ιουνίου. Διότι μετά δεν θα έχουμε περιθώριο για να συνεννοηθούμε με τα κοινοβούλια των άλλων κρατών.\n-Χάσατε κάποιος μήνες, κατά τους οποίους δεν κάνατε απολύτως τίποτα. Και μόνο στη Ρίγα καταλάβατε ότι τα ψέματα τελειώνουν. Τι κάνατε 130 ημέρες; Ο κόσμος θέλει μια έντιμη συμφωνία και δεν τον πειράζει αν κάποια από τα προεκλογικά σας ψέματα δεν εφαρμοστούν. Από τον Φεβρουάριο σας είχαμε καλέσει να μην αφήσετε τον χρόνο να περάσει. Μπορούσατε να προχωρήσετε σε συμφωνία μέσα στον Μάρτιο, τότε που ζούσατε τον μήνα του μέλιτος με τους Ευρωπαίους. Όλους τους μήνες που πέρασαν προκρίνατε τη δημαγωγία, τον λαϊκισμό, την κατεδάφιση της Παιδείας και τους διορισμούς. Η κυβέρνησή ας αρέσκεται στους αυτοσχεδιασμούς, οι οποίοι τις περισσότερες φορές είναι καταστροφικοί.\n-Το μεγάλο ερώτημα στο οποίο δεν απαντάτε, είναι ποια είναι η αναπτυξιακή σας πρόταση. Είδα με προσοχή τις προτάσεις σας. Ενώ όλοι μιλάμε για το μεγάλο ζήτημα των εξαγωγών βλέπω στη σελ. 36 τη φράση «προώθηση εξαγωγών» και μετά κενό. Ακόμη κι ένας πρωτοετής φοιτητής θα μπορούσε να προσθέσει μερικές φράσεις εδώ. Συνολικά όμως και στις 47 σελίδες απουσιάζουν συγκεκριμένες προτάσεις.\n-Ένα μέρος του κόμματός σας αποτελείται από αντιευρωπαϊστές και κρατιστές. Αμφισβητούν το σύνολο του ιδιωτικού τομέα. Συμμετέχουν πολλά στελέχη του ΣΥΡΙΖΑ στην τρόικα της χρεοκοπίας και της δραχμής. Στην τρόικα που υπονομεύει τη διαπραγμάτευση. Σας καλούμε να ξεκαθαρίσετε τη θέση σας στην εσωτερική σας αντιπολίτευση. Πώς είναι δυνατόν να δέχεστε στελέχη σας να υπονομεύουν το ευρωπαϊκό μέλλον της χώρας. Πώς είναι δυνατόν η τύχη της χώρα να εξαρτάται από βουλευτές που μιλούν για έλεγχο κεφαλαίων και χρεοκοπία;\n-Επιλέξατε να είστε μόνος σας στη διαπραγμάτευση. Σας είχαμε προτείνει από την πρώτη στιγμή να υπάρχει μια εθνική ομάδα διαπραγμάτευσης. Το αρνηθήκατε αλλά θα πρέπει να το ξανασκεφτείτε. Η επόμενη μεγάλη διαπραγμάτευση θα πρέπει να είναι μια εθνική διαπραγμάτευση και όχι μια διαπραγμάτευση μόνο των στελεχών σας.\n-Είστε υποχρεωμένος κ. Τσίπρα να προσδώσετε ένα περιεχόμενο στους τίτλους που δίνετε. Είστε υποχρεωμένοι να μας πείτε πώς αντιλαμβάνεστε όλα αυτά στα οποία αναφερθήκατε. Τα χαμηλά πρωτογενή πλεονάσματα, την απομείωση-αναδιάρθρωση του χρέους, την προστασία των συντάξεων και του πραγματικού μισθού, την αναδιανομή εισοδημάτων προς όφελος της κοινωνικής πλειοψηφίας, την επαναφορά των συλλογικών διαπραγματεύσεων και την αντιστροφή της πορείας απορρύθμισης των εργασιακών σχέσεων, το ισχυρό επενδυτικό πρόγραμμα που θα δημιουργήσει θετικό σοκ στην ελληνική οικονομία.\n-Και οι εταίροι μας όμως δεν πρέπει να χάνουν τη μεγάλη εικόνα. Η Ευρώπη θα πρέπει να κάνει ό,τι είναι δυνατόν για να κρατηθεί η Ελλάδα στην καρδιά της Ευρώπης. Το Ποτάμι θα είναι παρόν σ’ αυτή την τελευταία προσπάθεια για να υπάρξει συμφωνία για τη χώρα. Θα στηρίξουμε την ευρωπαϊκή πρόταση που θα έχει την υπογραφή της κυβέρνησης και των εταίρων μας. Αρκεί να αποφασίσουμε πίσω τα παιχνίδια ρήξης και χρεοκοπίας και να μπούμε σε μια πορεία ανάπτυξης.\nCOPYRIGHT © Mon Jul 16 17:12:07 EEST 2018 NEWS 24/7. ALL RIGHTS RESERVED.


Δημιουργούμε : Ιανουαρίου 2013\nΤα χαρτονομίσματα ταξιδεύουν σαν να τα παρασέρνει ο αέρας βλέποντας καλά και άσχημα...\nΑναρτήθηκε από Γιούλη στις 8:40 μ.μ.\nΔεν μπορεί, θα υπάρχει κάποια λύση! Ποιος όμως θα τη δώσει αυτή τη λύση;Οι άνθρωποι, τα χαρτονομίσματα, ή μήπως η αγάπη;\nΑναρτήθηκε από Γιούλη στις 8:22 μ.μ.\nΦροντίδα ή φόβος για το κακό που μπορεί να κάνει ένας κλέφτης;Το χαρτονόμισμα , πάντως της ιστορίας μας κατάφερε να κάνει καλό, ακόμη και στον κλέφτη!\nΑναρτήθηκε από Γιούλη στις 8:16 μ.μ.\nΚάνε το καλό και ρίξ΄ το στο γιαλό , λέει ο λαός μας. Όμως μερικές φορές χωρίς να το επιδιώκεις το καλό επιστρέφει σε σένα\nΑναρτήθηκε από Γιούλη στις 8:08 μ.μ.\nΕ, πώς να το κάνουμε, τα χρήματα αλλάζουν χέρια, αυτή είναι η ιστορία τους:από χέρι σε χέρι!\nΑναρτήθηκε από Γιούλη στις 8:02 μ.μ.\nΜερικές φορές μια καλή κουβέντα μπορεί να δώσει άλλη τροπή σε μια ιστορία ή στη ζωή σου την ίδια. Μπορεί και να μην είναι καλή κουβέντα , παρά μια λέξη: η λέξη Κύριος\nΑναρτήθηκε από Γιούλη στις 7:55 μ.μ.\nΌταν ένα χαρτονόμισμα, ακολουθεί στην επιτυχία έναν διάσημο σεφ έχει σίγουρα να μας πει πολλά!\nΑναρτήθηκε από Γιούλη στις 7:32 μ.μ.\nΣυχνά τα παιδιά αμφιβάλλουν για την αγάπη των γονιών τους, Έτσι κι ο Μάρκος της ιστορίας μας που πιστεύει πως οι γονείς του νοιάζονται μόνο για το χρήμα. Έχει δίκιο;\nΑναρτήθηκε από Γιούλη στις 7:25 μ.μ.\nΣας ευχαριστούμε που τιμήσατε εμάς και την προσπάθειά μας με την ψήφο σας. Πέντε από τα διηγήματα με τα οποία συμμετείχαμε στο διαγωνισμό των εκδόσεων Σαΐτα με τίτλο "Το ταξίδι ενός χαρτονομίσματος" έχουν συμπεριληφθεί στο ηλεκτρονικό βιβλίο το οποίο θα αρχίσει σε λίγες μέρες το διαδικτυακό του ταξίδι.\nΤα διηγήματα αυτά είναι:\n1. Διήγημα με αριθμό 44, Για τον κλέφτη(συλλογικό)\n2.Διήγημα με αριθμό 43, Για την αγάπη τους\n3.Διήγημα με αριθμό 41, Ένα μάθημα ζωής\n4.Διήγημα με αριθμό 55, Από το Μπέρμιχαν στη Σαντορίνη\n5.Διήγημα με αριθμό 46, Σαν σκόνη στον άνεμο\nΠερισσότερα στην ιστοσελίδα των εκδόσεων Σαΐτα\nΑναρτήθηκε από Γιούλη στις 5:55 μ.μ.


Πως να κάνετε το άρωμα σας να διαρκεί περισσότερο - VAZA.gr\nΈκθεση Αρωμάτων στο Γαλλικό Ινστιτούτο Θεσσαλονίκης\nΚαλοκαιρινές διακοπές: tips πακεταρίσματος για το νεσεσέρ σας\nΠως να κάνετε το άρωμα σας να διαρκεί περισσότερο\nDIY: Τονωτική λοσιόν προσώπου με τρία υλικά\nΣε όλες τις γυναίκες αρέσει να μυρίζουν όμορφα και να αισθάνονται καθαρές και φρέσκες καθ’ όλη τη διάρκεια της ημέρας. Φυσικά και όλες μας περιποιούμαστε τακτικά και προσέχουμε την εμφάνιση μας. Υπάρχουν όμως μερικά μυστικά που μπορούν να φτάσουν την καθημερινή μας περιποίηση σε άλλο επίπεδο. Πάμε λοιπόν να δούμε τι πραγματικά κάνουν αυτές οι γυναίκες που μυρίζουν υπέροχα διαρκώς.\nΣυνδυάζοντας όμοιες μυρωδιές\nΕίναι αλήθεια πως, κατά καιρούς, μπορεί να μας αρέσουν διάφοροι συνδυασμοί αρωμάτων. Για παράδειγμα μπορεί να μας εντυπωσιάζει ένα σαμπουάν με φρουτώδες άρωμα αλλά και παράλληλα μια κρέμα σώματος με άρωμα σοκολάτα. Όμως, ανακατεύοντας τις μυρωδιές μειώνουμε την αποτελεσματικότητά τους. Για να πετύχουμε το μέγιστο αποτέλεσμα που μπορούν να μας προσφέρουν τα προϊόντα αυτά θα πρέπει να προτιμήσουμε όμοια μεταξύ τους αρώματα. Επιπλέον στις περιπτώσεις που θα θέλουμε να φορέσουμε το «καλό» μας άρωμα, είναι προτιμότερα τα υπόλοιπα προϊόντα περιποίησης να είναι ουδέτερα ή άοσμα έτσι ώστε να αναδειχθεί αυτό του αρώματος.\nΤοποθετώντας διαφορετικές στρώσεις του ίδιου αρώματος\nΑντιθέτως, εάν μας αρέσει μόνο ένα συγκεκριμένο άρωμα μπορούμε να φοράμε αυτό και μόνο αυτό σε όλες τις μορφές του. Για παράδειγμα εάν επιλέξουμε το άρωμα την βανίλιας μπορούμε να χρησιμοποιήσουμε προϊόντα σε διαφορετικές υφές με την ίδια μυρωδιά. Έτσι εφαρμόζοντας λάδι, κρέμα και έπειτα κολόνια με άρωμα βανίλιας θα καταφέρουμε να φτιάξουμε διαφορετικές «στρώσεις» του ίδιου αρώματος που θα διαρκέσουν όλη την ημέρα.\nΕγκλωβίζοντας την μυρωδιά\nΈνας πολυδοκιμασμένος τρόπος για να «εγκλωβίσουμε» το άρωμα στο σώμα μας είναι να εφαρμόσουμε τη λοσιόν σώματος, το αποσμητικό ή το άρωμα σε νωπό και όχι σε σκουπισμένο/ στεγνό δέρμα. Ο συγκεκριμένος τρόπος όχι απλά θα μας κάνει να «κλειδώσουμε» το άρωμα στους πόρους του δέρματος αλλά θα κάνει και το δέρμα μας πολύ πιο απαλό.\nTip: Απλώνοντας baby oil κάτω από τα υπόλοιπα προϊόντα το άρωμα θα διαρκέσει περισσότερο.\nΓια φρέσκα και μυρωδάτα μαλλιά\nΤο μυστικό για να μοσχομυρίζουν τα μαλλιά μας είναι: μετά το μπάνιο, και αφού έχουμε ξεβγάλει μάσκες και μαλακτική, στεγνώνουμε ελαφρά για να φύγει η πολλή υγρασία και δένουμε τα μαλλιά μας σε μια χαλαρή πλεξούδα ή έναν κότσο για μερικές ώρες. Με τον τρόπο αυτό τα μαλλιά μας θα απελευθερώσουν το άρωμα από τα προϊόντα περιποίησης αφού τα λύσουμε και θα το κρατήσουν ζωντανό για πολλή ώρα.\nΤα κατάλληλα σημεία του σώματος\nΕίναι γεγονός πως οι καρποί είναι το πιο διαδεομένο σημείο εφαρμογής αρώματος λόγω του ότι είναι σημείο με έντονο σφυγμό. Αντίστοιχα όμως σημεία είναι και: πίσω από τα γόνατα, στο στομάχι, στο στήθος και πίσω από τ’ αυτιά!\nΤο λανθασμένο τρίψιμο των καρπών\nΟι ειδικοί λένε πως το τρίψιμο του εσωτερικού των καρπών, όπου και ψεκάζουμε συνήθως τις κολόνιες, είναι ικανό να «σπάσει» το πρώτο κύμα μυρωδιάς του αρώματος. Επομένως, εάν θέλουμε η μυρωδιά να κρατήσει για ώρα θα πρέπει απλά να αφήνουμε το άρωμα μας να απορροφηθεί από το δέρμα μας.\nΔημοσιεύτηκε την 17/07/2019 17/07/2019 Συντάκτης adminΚατηγορίες Αρωματοποιία,Γενικά\nΠροηγούμενες Προηγούμενο άρθρο: DIY: Τονωτική λοσιόν προσώπου με τρία υλικά\nΕπόμενες Επόμενο άρθρο: Καλοκαιρινές διακοπές: tips πακεταρίσματος για το νεσεσέρ σας


Κίνα: Έξι νεκροί και εκατοντάδες τραυματίες από τυφώνα (pics) | SDNA\nΚίνα: Έξι νεκροί και εκατοντάδες τραυματίες από τυφώνα (pics)\n5 Οκτωβρίου 2015, 12:32\nΤελευταία ανανέωση: 5 Οκτωβρίου 2015, 12:32\nΈξι νεκροί και εκατοντάδες τραυματίες είναι ο -μέχρι στιγμής- απολογισμός του φονικού τυφώνα που έπληξε τη νότια Κίνα.\nΤυφώνας συνοδευόμενος από σφοδρές βροχοπτώσεις κινείται σήμερα στην ενδοχώρα της νότιας Κίνας, μία μέρα μετά την εμφάνισή του στη χώρα που είχε ως αποτέλεσμα να χάσουν τη ζωή τους έξι άνθρωποι, να τραυματιστούν εκατοντάδες, να διακοπεί η ηλεκτροδότηση και να καταστραφούν αυτοκίνητα.\nΧθες, καταιγίδα έπληξε την νότια επαρχία Γκουανγκντόνγκ προκαλώντας εκτεταμένες διακοπές ρεύματος, όπως μετέδωσαν τα κρατικά μέσα ενημέρωσης.\nΑπό τους ισχυρούς ανέμους κατέρρευσαν πυλώνες ηλεκτρικού ρεύματος κατά μήκος της ακτής με αποτέλεσμα πολλές περιοχές να μείνουν χωρίς ηλεκτροδότηση, υδροδότηση και τηλεπικοινωνίες.\nΟι αρχές ματαίωσαν δεκάδες πτήσεις, απομάκρυναν χιλιάδες κατοίκους από επικίνδυνες περιοχές και υποχρέωσαν σχεδόν 64.000 αλιευτικά σκάφη να ελλιμενιστούν σε ασφαλέστερα λιμάνια, όπως μετέδωσε η κρατική τηλεόραση.\nΕπίσης, ανεστάλησαν τα δρομολόγια ορισμένων υπερταχειών που συνδέουν παραθαλάσσιες περιοχές, σύμφωνα με την ίδια πηγή.\nΟ τυφώνας αναμένεται να εξασθενίσει κινούμενος βορειοδυτικά. Οι αρχές προειδοποίησαν για την πιθανότητα πλημμυρών και κατολισθήσεων στην νοτιοδυτική επαρχία Γιουνάν.\nΟ τυφώνας έπληξε τη χώρα στη διάρκεια εβδομαδιαίας αργίας λόγω εθνικής εορτής, που ισχύει μέχρι την Τετάρτη, και για τον λόγο αυτόν κάποιοι τουριστικοί χώροι, περιλαμβανομένου ενός δημοφιλούς ηφαιστειώδους νησιού, έκλεισαν προληπτικά.\nΤραγωδία στις λιβυκές ακτές: Περίπου 100 πρόσφυγες βρέθηκαν νεκροί\nΠορτογαλία: Ξανακέρδισε ο Κοέλιο παρά τα αυστηρά μέτρα λιτότητας\nΗΠΑ: Εντεκάχρονος σκότωσε οκτάχρονη για ένα κουτάβι


``Χριστιανικά Νέα``Λυκοπάντης Γιώργος: Στην ενότητα υπάρχει ευλογία\nΣτην ενότητα υπάρχει ευλογία\nΙωάννης ιζ:21 διά να ήναι πάντες εν, καθώς συ, Πάτερ, είσαι εν εμοί και εγώ εν σοι, να ήναι και αυτοί εν ημίν εν, διά να πιστεύση ο κόσμος ότι συ με απέστειλας.\nΔιαβάζουμε στο Λευιτικό 26: 8 και πέντε από σας θέλουσι διώξει εκατόν, και εκατόν από σας θέλουσι διώξει μυρίους· και οι εχθροί σας θέλουσι πέσει έμπροσθέν σας εν μαχαίρα.\nΦοβερό το αποτέλεσμα, γιατί το έργο δεν είναι ανθρώπινο, αλλά του Θεού. Και ο Κύριος για να εργαστεί, ζητεί και θέλει ενότητα. (εχθροί πάσης φύσεως προβλήματα).\nΒ' Σαμουήλ ι:1-5 Μετά δε ταύτα απέθανεν ο βασιλεύς των υιών Αμμών, και εβασίλευσεν αντ' αυτού Ανούν ο υιός αυτού. 2 Και είπεν ο Δαβίδ, Θέλω κάμει έλεος προς Ανούν, τον υιόν του Ναάς, επειδή ο πατήρ αυτού έκαμεν έλεος προς εμέ. Και απέστειλεν ο Δαβίδ να παρηγορήση αυτόν περί του πατρός αυτού διά χειρός των δούλων αυτού. Και ήλθον οι δούλοι του Δαβίδ εις την γην των υιών Αμμών. 3 Και είπον οι άρχοντες των υιών Αμμών προς Ανούν τον κύριον αυτών, Νομίζεις ότι ο Δαβίδ τιμών τον πατέρα σου απέστειλε προς σε παρηγορητάς; δεν απέστειλεν ο Δαβίδ τους δούλους αυτού προς σε, διά να ερευνήση την πόλιν και να κατασκοπεύση αυτήν και να καταστρέψη αυτήν; 4 Και επίασεν ο Ανούν τους δούλους του Δαβίδ, και εξύρισε το ήμισυ του πώγωνος αυτών και απέκοψε το ήμισυ των ιματίων αυτών μέχρι των γλουτών αυτών, και απέπεμψεν αυτούς. 5 Ότε απήγγειλαν τούτο προς τον Δαβίδ, απέστειλεν εις συνάντησιν αυτών, επειδή οι άνδρες ήσαν ητιμασμένοι σφόδρα· και είπεν ο βασιλεύς, Καθήσατε εν Ιεριχώ εωσού αυξηνθώσιν οι πώγωνές σας, και επιστρέψατε.\n(O Δαβίδ ήταν κυνηγημένος από τον Σαούλ. Στη γη Αμμών ήταν βασιλιάς ο Ναάς. Όταν πεθαίνει, στέλνει συλλυπητές στον γιο του Ανούν. Εκείνος τους περνά για κατασκόπους και τους κακοποιεί. Αυτοί, γυρνώντας πίσω τα διηγούνται όλα στο Δαβίδ. Έτσι επέρχεται πόλεμος Ισραήλ-Αμμωνιτών οι οποίοι εκμισθώνουν 33.000 Σύριους στρατιώτες.)\nΠαρατηρούμε ότι ο Δαβίδ ήθελε ειρήνη αλλά δεν την είχε.\n`Eτσι κι εμείς θέλουμε ειρήνη στη ζωή μας και ησυχία, αλλά ο διάβολος και οι καταστάσεις της ζωής δεν μας το επιτρέπουν.\nΒ' Σαμουήλ ι:9-11 9 Βλέπων δε ο Ιωάβ ότι η μάχη παρετάχθη εναντίον αυτού έμπροσθεν και όπισθεν, εξέλεξεν εκ πάντων των εκλεκτών του Ισραήλ και παρέταξεν αυτούς εναντίον των Συρίων· 10 το δε υπόλοιπον του λαού έδωκεν εις την χείρα του Αβισαί, αδελφού αυτού, και παρέταξεν αυτούς εναντίον των υιών Αμμών. 11 Και είπεν, Εάν οι Σύριοι υπερισχύσωσι κατ' εμού, τότε συ θέλεις με σώσει εάν δε οι υιοί Αμμών υπερισχύσωσι κατά σου, τότε εγώ θέλω ελθεί διά να σε σώσω·\nΣτα εδάφια 9-11 του ίδιου κεφαλαίου, διαβάζουμε για τη μάχη και το σχέδιο αντιμετώπισης του εχθρού από τον στρατηγό Ιωάβ: είχε να αντιμετωπίσει δυο στρατεύματα κι έτσι χώρισε το στρατό στα δύο: Ιωάβ → Σύριοι και Αβισαί → Αμμωνίτες. Ο Ιωάβ γνώριζε ότι έπρεπε να υπάρχει στο στράτευμα ενότητα, συμφωνία, ομόνοια και κοινό σχέδιο μάχης, για να επέλθει το επιθυμητό αποτέλεσμα.\nΑμμωνίτες και Σύριοι αντιπροσωπεύουν τις μεθοδείες του διαβόλου, αλλά και τα προβλήματα που σηκώνει κάποιες φορές η ζωή, που κανένας πιστός δεν μπορεί να αντιμετωπίσει μόνος του, παρά μόνο με τη βοήθεια των αδελφών ( του σώματος).\nΣτους Εφεσίους δ:15-16, ο Λόγος μας λέει ότι είμαστε μέλη του ίδιου σώματος με κεφαλή το Χριστό, από τον οποίο συναρμολογούμαστε και συνδεόμαστε με κάθε συνάφεια: άμεση σχέση-αλληλοεξάρτηση.\nΑς κατανοήσουμε, λοιπόν, πόσο σημαντικό είναι το κάθε μέλος να βοηθά το άλλο πνευματικά όσο και υλικά.\nΛέει ο Λόγος στο Αμώς γ:3 αν δύο δεν περιπατήσουν μαζί, αν δεν συμφωνήσουν, δεν θα μπορέσει να έλθει η ευλογία.\nΔιαβάζοντας το βιβλίο της Γένεσης, στο ια κεφάλαιο, βλέπουμε ότι όλοι εκείνοι που ήθελαν να χτίσουν τον πύργο της Βαβέλ, είχαν μια γλώσσα, που φανερώνει συμφωνία, ενότητα για τον κοινό σκοπό.\nΚαι με εκπλήσσει πως μέσα σε εκκλησίες με αναγεννημένους ανθρώπους, με άτομα που υποτίθεται πως έχουν γνωρίσει τον Κύριο, έλαβαν το φως και τη δικαιοσύνη Του, να υπάρχει “φαγωμάρα, ζήλια, έριδες, καταλαλιά, ανταγωνισμός: ο πρώτος που το έπραξε ήταν ο διάβολος μια και ήθελε ν' ανέβει πιο ψηλά σε κυριαρχία από το Θεό)” και στο σώμα των Μασόνων - Σατανιστών να υπάρχει: “σύμπνοια, κοινός σχεδιασμός, ενότητα” από ανθρώπους που είναι παραδομένοι σε κάθε σαρκική ασυδοσία, αμαρτία, που είναι γεμάτοι απ΄οτο σκοτάδι της κολάσεως.\nΣτις Πράξεις διαβάζουμε για κείνες τις μέρες της πρώτης εκκλησίας, τότε που περίμεναν εκεί, στο ανώγειο, εκείνοι οι άντρες την ουράνια έλευση της υπόσχεσης του Κυρίου, (για την ευλογία με το Πνεύμα της Αληθείας).\nΟ Λόγος μας λέει ότι ήταν ομοθυμαδόν, με μια ψυχή, ήταν ενωμένοι, μη βλέποντας ο ένας τα λάθη του άλλου. Δεν έλεγε, π.χ. Ο Πέτρος για τα λάθη του Θωμά, ούτε ο Θωμάς έλεγε για τη τριπλή άρνηση του Πέτρου το βράδυ της παράδοσης του Κυρίου.\nΔιαβάζουμε στο Ψαλμό ρλγ:1 Ιδού, τι καλόν και τι τερπνόν (όμορφο), να συγκατοικώσιν εν ομονοία αδελφοί.\nΑυτό είδε ο Θεός και βάπτισε με Πνεύμα Άγιο τους παρευρισκομένους, δίδοντας ευλογίες, δυνάμεις, χαρίσματα. Η ενότητα της πρώτης εκκλησίας έφερε φοβερά αποτελέσματα. Άνθρωποι κατά χιλιάδες σώζονταν, και θεραπεύονταν.\nΜατθαίος ιη:18-20 18 Αληθώς σας λέγω, Όσα εάν δέσητε επί της γης, θέλουσιν είσθαι δεδεμένα εν τω ουρανώ, και όσα εάν λύσητε επί της γης, θέλουσιν είσθαι λελυμένα εν τω ουρανώ. 19 Πάλιν σας λέγω ότι εάν δύο από σας συμφωνήσωσιν επί της γης περί παντός πράγματος, περί του οποίου ήθελον κάμει αίτησιν, θέλει γείνει εις αυτούς παρά του Πατρός μου του εν ουρανοίς. 20 Διότι όπου είναι δύο ή τρεις συνηγμένοι εις το όνομά μου, εκεί είμαι εγώ εν τω μέσω αυτών.\nΌταν ο Κύριος βλέπει μια ενωμένη εκκλησία, όταν βλέπει πιστούς να συμφωνούν, τότε διεγείρεται το Πνεύμα Του και ενεργεί τα θαυμάσιά Του. Όταν βλέπει ανθρώπους, τα παιδιά Του, να αιτούνται το ίδιο πράγμα, έχοντας την ίδια καρδιά, τότε θα δίδει εξουσία ουράνια, ώστε οι πιστοί να δένουν-λύνουν: καταστάσεις, πράγματα, ευλογίες, τον εχθρό! Ο σατανάς γνωρίζει πολύ καλά, ότι αν συμφωνήσουν μόνο δυο πιστοί, έχει χάσει το παιχνίδι, έχει ηττηθεί.\nΚάθισα και αναρωτήθηκα, γιατί ο Κύριος ζητά μόνο δυο πιστούς να συμφωνήσουν:\nΘετικά: πόσο εύκολα ο Κύριος ευλογεί.\nΑρνητικά: πόσο δύσκολο είναι πολλές φορές να συμφωνήσουν έστω και δύο άτομα.\nΤι μπορεί να δηλητηριάσει την ενότητα;\nΤο διαβάζουμε στο ίδιο κεφάλαιο, το οποίο μας μιλά για δυο καταστάσεις που προκαλούν ρήξη και προβλήματα:\nΜατθαίος 18:1 1 Εν εκείνη τη ώρα ήλθον οι μαθηταί προς τον Ιησούν, λέγοντες· Τις άρα είναι μεγαλήτερος εν τη βασιλεία των ουρανών;\nη υπερηφάνεια είναι ο υπ' αριθμόν ένα εχθρός της ενότητας.\nΤο μεγαλύτερο πρόβλημα που έχει να αντιμετωπίσει ένας πιστός στην πνευματική του πορεία, είναι το “εγώ” του. Η υπερηφάνεια έριξε το διάβολο από την παρουσία του Θεού. Έτσι ο άνθρωπος που θα αναζητήσει εξουσία, κυριαρχία, ανάδειξη, προβολή, θα οδηγηθεί σε σύγκρουση με τους άλλους πιστούς.\nΌταν κάποιος χριστιανός ζει και υπηρετεί τον εαυτό του, ζητώντας ανθρώπινο έπαινο και εφήμερη δόξα και όχι τον έπαινο και τη δόξα το Θεού, τότε με τη συμπεριφορά του θα προκαλέσει μέσα στην εκκλησία έριδες, φιλονικίες, μάχες, διχοστασίες, όπως επίσης και πικρία.\nΚαι ο υπ' αριθμόν δύο εχθρός:\nΜατθαίος ιη:21-22 21 Τότε προσελθών προς αυτόν ο Πέτρος, είπε· Κύριε, ποσάκις αν αμαρτήση εις εμέ ο αδελφός μου και θέλω συγχωρήσει αυτόν; έως επτάκις; 22 Λέγει προς αυτόν ο Ιησούς· Δεν σοι λέγω έως επτάκις, αλλ' έως εβδομηκοντάκις επτά.\nΣυγχώρεση: είναι όταν απαλλάσσω κάποιον από το βάρος ενός αμαρτήματος ή ενός σφάλματος, όταν ξεχνώ αυτό που έχει συμβεί. Όταν κάποιος δεν μπορεί να συγχωρήσει, τότε μέσα στην καρδιά του θα έρθει πικρία, η οποία θα επιφέρει καταστροφή στις σχέσεις και στο έργο του Θεού.\nΈτσι, αντί να υπάρχει ενότητα, ομόνοια αγάπη ανάμεσα στα αδέλφια, υπάρχουν μάχες, πόλεμοι, φθόνος έριδες, καταλαλιά, με αποτέλεσμα όπως μας λέει ο Ιάκωβος: να ζητάνε οι πιστοί και να μην παίρνουν.\nΑς πάμε πίσω στην ιστορία μας:\nΒ' Σαμουήλ ι:12 (σελ. 306) 12 ανδρίζου, και ας κραταιωθώμεν υπέρ του λαού ημών και υπέρ των πόλεων του Θεού ημών· ο δε Κύριος ας κάμη το αρεστόν εις τους οφθαλμούς αυτού.\nΕδώ διαβάζουμε τις τελευταίες οδηγίες του Ιωάβ προς τον Αβισσαί, που παράλληλα τον ενισχύει, με λόγους που φανερώνουν το σκοπό του πολέμου. Θα πολεμούσαν υπέρ του λαού τους, υπέρ των πόλεων του Θεού, υπέρ των εδαφών τους, υπέρ των οικογενειών τους.\nΚάτι παρόμοιο διαβάζουμε στον:\nΝεεμίας δ:14 14 Και είδον και εσηκώθην και είπα προς τους προκρίτους και προς τους προεστώτας και προς το επίλοιπον του λαού, Μη φοβηθήτε απ' αυτών· ενθυμείσθε τον Κύριον, τον μέγαν και φοβερόν, και πολεμήσατε υπέρ των αδελφών σας, των υιών σας και των θυγατέρων σας, των γυναικών σας και των οίκων σας.\nΣυνεχώς είμαστε σε έναν πόλεμο.\nΟ Δαβίδ είχε τους Αμμωνίτες και τους Σύριους, ο Νεεμίας, καθώς ήθελε να χτίσει τα τείχη της Ιερουσαλήμ (μετά τη βαβυλωνιακή αιχμαλωσία), είχε όλους εκείνους τους ανθρώπους με επικεφαλής τους Τωβία-Σαναβαλάτ.\nΚι εμείς σήμερα, έχουμε ν' αντιμετωπίσουμε πνεύματα πονηρά, που έρχονται από το μεσουράνημα να μας επιφέρουν πλήγματα, καθώς χτίζουμε την εκκλησία του Κυρίου, εργαζόμενοι παράλληλα τη σωτηρία της ψυχής μας, όπως επίσης και τη σωτηρία εκείνων που αγαπάμε.\nΚαι πρέπει να καταλάβουμε ότι μόνο με την ενότητα θα έρθει η ευλογία.\nΘυμάστε τον Παύλο και τον Σίλα, Πράξεις ις κεφάλαιο, στη φυλακή;\nΟ Λόγος μας λέει ότι κατά τα μεσάνυχτα ενώθηκαν σε προσευχή και υμνολογία προς το Θεό και τα δεσμά τους έσπασαν, μετά από μέγα σεισμό.\nΗ ενότητά τους ελευθέρωσε, και όχι μόνον αυτό, αφού παράλληλα με την ελευθερία που πήραν, εργάστηκαν για να σωθεί ο δεσμοφύλακας και όλος του ο οίκος.\nΟ Νεεμίας, καθώς ο λαός ήταν ενωμένος, κατάφερε να κτίσει (με τη χάρη του Θεού) τα τείχη της Ιερουσαλήμ.\nΚαι τέλος, μέσα από την ενότητα ευλογήθηκαν οι δυο στρατηγοί του Δαβίδ στη μάχη που θα έδιναν.\nΒ' Σαμουήλ ι:13-19 13 Και προσήλθεν ο Ιωάβ και ο λαός ο μετ' αυτού εις μάχην εναντίον των Συρίων· οι δε έφυγον απ' έμπροσθεν αυτού. 14 Και ότε είδον οι υιοί Αμμών ότι οι Σύριοι έφυγον, τότε έφυγον και αυτοί απ' έμπροσθεν του Αβισαί και εισήλθον εις την πόλιν. Και ο Ιωάβ επέστρεψεν από των υιών Αμμών και ήλθεν εις Ιερουσαλήμ. 15 Ιδόντες δε οι Σύριοι ότι κατετροπώθησαν έμπροσθεν του Ισραήλ, συνηθροίσθησαν ομού. 16 Και απέστειλεν ο Αδαρέζερ και εξήγαγε τους Συρίους τους πέραν του ποταμού· και ήλθον εις Αιλάμ· και Σωβάκ, ο αρχιστράτηγος του Αδαρέζερ, προεπορεύετο έμπροσθεν αυτών. 17 Και ότε απηγγέλθη προς τον Δαβίδ, συνήθροισε πάντα τον Ισραήλ και διέβη τον Ιορδάνην και ήλθεν εις Αιλάμ. Οι δε Σύριοι παρετάχθησαν εναντίον του Δαβίδ και επολέμησαν με αυτόν. 18 Και έφυγον οι Σύριοι απ' έμπροσθεν του Ισραήλ· και εξωλόθρευσεν ο Δαβίδ εκ των Συρίων επτακοσίας αμάξας και τεσσαράκοντα χιλιάδας ιππέων, και Σωβάκ τον αρχιστράτηγον αυτών επάταξε, και απέθανεν εκεί. 19 Και ιδόντες πάντες οι βασιλείς, οι δούλοι του Αδαρέζερ, ότι κατετροπώθησαν έμπροσθεν του Ισραήλ, έκαμον ειρήνην μετά του Ισραήλ και έγειναν δούλοι αυτών. Και οι Σύριοι εφοβούντο να βοηθήσωσι πλέον τους υιούς Αμμών.\nΟ Ιωάβ συνέτριψε τους Σύριους, οι Αμμωνίτες υποχώρησαν μπροστά στον Αβισσαί, και καθώς οι Σύριοι ανασυντάχθηκαν και επιτέθηκαν εκ νέου στο Δαβίδ, συντρίφθηκαν ολοκληρωτικά.\nΑυτή είναι η ευλογία της ενότητας, γιαυτό πρέπει να κατανοήσουμε πλήρως ότι ανήκουμε στην ίδια οικογένεια, στράτευμα, ποίμνιο, έχοντας κοινό σκοπό, ίδιο εχθρό, όμοια προβλήματα.\nΈτσι, αν θέλουμε να επικρατήσουμε, να βλέπουμε τα προβλήματα αυτής της ζωής να φεύγουν,\nαν θέλουμε να μείνουμε να μείνουμε όρθιοι έως τέλους σώζοντας τη ψυχή μας και τις ψυχές όσων αγαπάμε, αν θέλουμε το έργο του Κυρίου να ολοκληρωθεί, πρέπει με συνάφεια να εργαζόμαστε, να πολεμάμε ενωμένοι, αγαπημένοι, μονοιασμένοι, γνωρίζοντας παράλληλα ότι σ' αυτόν τον πόλεμο δεν θα είμαστε μόνοι μας, αλλά θα έχουμε σύμμαχο και υπέρμαχο τον ισχυρό Θεό.\nΑπο: Νικήτα Παρασκευά για τα Xristianikanea.gr


ΑΠΟΚΑΛΥΨΗ: Ο Γιώργος Χρανιώτης θα γίνει για πρώτη φορά ΜΠΑΜΠΑΣ\nby Lifebuzz Team 20 Φεβρουαρίου, 2020, 8:11 πμ 0 Views\nΟ Γιώργος Χρανιώτης είναι ένας αγαπημένος ηθοποιός που αγαπήθηκε πολύ και μέσα από τη συμμετοχή του στο πρώτο και εξαιρετικά επιτυχημένο Survivor.\nΣύμφωνα με αποκλειστικές πληροφορίες, ο 46χρονος ηθοποιός ετοιμάζεται να γίνει για πρώτη φορά μπαμπάς. Η σύζυγός του, Γεωργία Αβασκαντήρα, είναι έγκυος και σε λίγους μήνες θα υποδεχτούν το παιδάκι τους.\nΤο ζευγάρι παντρεύτηκε τον Ιούνιο του 2018 στην Τήνο μετά από δύο χρόνια σχέσης.\nΤο πρώτο τους παιδάκι περιμένουν ο Γιώργος Χρανιώτης και η Γεωργία Αβασκαντήρα\nΌπως έχουν δηλώσει και σε παλαιότερη συνέντευξή τους, ο ηθοποιός και η χορεύτρια σύζυγός του, Γεωργία Αβασκαντήρα, θεωρούν ότι η δημιουργία οικογένειας θα ολοκληρώσει την ευτυχία τους.\nΌσοι γνωρίζουν καλά τον Γιώργο δηλώνουν βέβαιοι ότι θα γίνει πολύ καλός γονιός κάτι που ισχύει φυσικά και για την Γεωργία.\nPrevious article ΑΝΤΕΧΕΙΣ; Η Ασημίνα Ιγγλέζου τα Πίνει φορώντας Μαύρη Δαντέλα! Μας ΠΕΘΑΝΕ!\nNext article Reunion στο "Παρά Πέντε" μετά από 15 χρόνια για τους πρωταγωνιστές\nΜπαμπάς για πρώτη φορά ο Γιώργος Χρανιώτης!


Πραγματοποιήθηκε σήμερα συνάντηση μεταξύ του Υπουργού Εσωτερικών και Δημαρχου και ΔΣ του Δήμου Δερύνειας. - deryneia.org.cy\nΠραγματοποιήθηκε σήμερα συνάντηση μεταξύ του Υπουργού Εσωτερικών και Δημαρχου και ΔΣ του Δήμου Δερύνειας.\nΠραγματοποιήθηκε σήμερα συνάντηση μεταξύ του Δημάρχου και ΔΣ του Δήμου Δερύνειας και του Υπουργού Εσωτερικών . Στη συνάντηση παρευρέθηκαν και οι Βουλευτές Αμμοχώστου κ. Χριστάκης Τζιοβάνης, κ. Γιώργος Γεωργίου και κ. Γιώργος Κάρουλας.\nΣε μια εποικοδομητική συζήτηση ο Υπουργός κατανοώντας τις ιδιαιτερότητες των Δήμων Δερύνειας και Σωτήρας και την αναγκαιότητα επίλυσης σοβαρών προβλημάτων που αφορούν και την ευρύτερη περιοχή της επαρχίας Αμμοχώστου, αποφάσισε όπως συμπεριλάβει στο ολικό κόστος του έργου «Βελτίωση δρόμου Δερύνειας – Σωτήρας» και το κόστος αντικατάστασης του αγωγού υδατοπρομήθειας από αμίαντο, καθώς επίσης και το κόστος που αφορά την τελική όδευση των ομβρίων υδάτων, προωθώντας με τον τρόπο αυτό, τη σύνδεση της ενδοχώρας με την τουριστική περιοχή.\nΕπίσης στη συνάντηση συζητήθηκαν τα προβλήματα του οδικού δικτύου της Δερύνειας, μετά τη διεκπεραίωση του έργου του αποχετευτικού, το Τοπικό Σχέδιο, η Αίθουσα Πολιτισμού και η Λαϊκή Αγορά.\nΟ Υπουργός Εσωτερικών διαβεβαίωσε όλους τους παρευρισκόμενους ότι θα προσπαθήσει να βοηθήσει τον Δήμο Δερύνειας στο πλαίσιο υλοποίησης του προϋπολογισμού του Κράτος για την επόμενη τριετία.


Η συγκλονιστική προφητεία του Άγιου Παΐσιου για την Ιταλία: «Θα παρουσιασθεί ένας... και θα διαλυθεί» - Retromania - Athens magazine\nΟ Άγιος Παΐσιος ως το τέλος της ζωής είχε πει για διάφορα γεγονότα που θα βίωνε ο πλανήτης με μια ανατριχιαστική προφητεία για την Ιταλία να έρχεται στο φως. Επίσης, σοκ και δέος γεννά η επιβεβαίωση των προφητειών του Aγίου Παϊσίου και του Κοσμά του Αιτωλού, που είχαν προβλέψει τα δεινά με τα οποία θα έρθει αντιμέτωπη η ανθρωπότητα αλλά και η χώρα μας, μιλώντας για θανατηφόρες επιδημίες αλλά και «πόλεμο» με τους Τούρκους!\nΣτο βιβλίο Ο Γέρων Παΐσιος, έχουν καταγραφεί συγκλονιστικές μαρτυρίες προσκυνητών που συνομίλησαν με τον Γέροντα: Γέροντα, η πατρίδα μας περιβάλλεται από εχθρούς και όλοι οι μεγάλοι (Αμερικάνοι, Ευρωπαίοι) βοηθούν αυτούς και, κυρίως, τους Τούρκους.\nΟι Τούρκοι, απήντησε, τα κόλλυβα τα έχουν στο ζωνάρι τους (δηλ. το τέλος τους είναι κοντά -ΛΜΔ). Θα πάθουν μεγάλο κακό. Θα γίνει σύγκρουση στο Αιγαίο. Εμείς δεν θα πάθουμε μεγάλο κακό. Τότε θα επέμβει από πάνω ο Ρώσος και θα γίνει όπως τα λέει η προφητεία του αγίου Κοσμά. Οι μεγάλοι θα φροντίσουν… Την Κωνσταντινούπολη οι Έλληνες πρέπει να τη φυλάξουν. Και έτσι ο Θεός θα τη χαρίσει σε μας. Θα μας βοηθήσει ο Θεός, γιατί είμαστε Ορθόδοξοι.\nΓέροντα, του αντείπα, τι χριστιανοί είμαστε; Ξέρεις έξω πόσο αμαρτωλά ζουν οι Έλληνες; Μέρα – νύχτα διασκεδάζουν και κυλιούνται στην αμαρτία. Πώς θα μας βοηθήσει ο Θεός να πάρουμε την Πόλη; Και με το απλό, σοφό του ύφος, μου είπε: Υπάρχει η μαγιά κι αυτή η μαγιά κρατάει την Εκκλησία και την Ελλάδα. Γι’ αυτή τη μαγιά ο Κύριος θα κάμει ότι θα κάμει. Τελευταία, τον ρωτώ: Γέροντα, άραγε εμείς θα τα δούμε αυτά;\nΤότε ο Γέροντας, κοιτώντας προς την πλαγιά, που μια μεγάλη ομάδα προσκυνητών κατηφόριζε, μας είπε: Άντε τώρα, στο καλό. Πολλά σας είπα για σήμερα. Γέροντα, πώς βλέπετε τη διάλυση της Γιουγκοσλαβίας; Έ, καλό θα βγει για την Ελλάδα. Τι γίνεται με το μουσουλμανικό τόξο; Υπάρχει κίνδυνος για μας;.\nΚαλό και απ’ αυτό θα βγει. Επειδή προβληματίσθηκα και δεν κατάλαβα το νόημα των λόγων του, μου εξήγησε στη συνέχεια ότι: Ο διάβολος επιθυμεί την καταστροφή του ανθρώπου. Πάντα, όμως, ο Θεός δεν επιτρέπει να γίνει έτσι, όπως το θέλει ο διάβολος. Άλλα τι κάνει; Παραχωρεί στο διάβολο το δικαίωμα να κάνη κακό μέχρις ενός σημείου, γιατί από το κακό αυτό θα προκύψει κάτι καλό.\nΕίπε πώς ό,τι έπαθε το Ιράκ, το ίδιο θα πάθει και η Τουρκία από μία συμμαχική δύναμη και κυρίως από τους Αμερικανούς. Θα χάσει ακόμη και τους πατροπαράδοτους φίλους της, τους Γερμανούς. Είπε, επίσης, ότι: Στην Ιταλία θα παρουσιασθεί ένας νέος Μουσολίνι, στη Γερμανία ένας νέος Χίτλερ και η ΕΟΚ (τώρα Ε.Ε.) θα διαλυθεί.\nH ΕΟΚ, είπε, δεν έχει καμμία σχέση με την Αμερική. Η Αμερική μοιάζει μ’ έναν αργαλειό, που αφομοιώνει όλα τα κουρέλια, ενώ στην ΕΟΚ υπάρχουν αντιτιθέμενα και διαπλεκόμενα συμφέροντα. Πήγατε, Γέροντα, στην Τουρκία; Ναι, πήγα. ο πατέρας μου πολέμησε τους Τσέτες. Άραγε, Γέροντα, θα ξαναπάμε πίσω;\nΜετά την ερώτηση μου αυτή, ο Γέροντας πήγε αμέσως μέσα στο κελλί και έφερε ένα μικρό τετραδιάκι, γραμμένο στα φαρασιώτικα ή στα τούρκικα, με προφητείες του αγίου Αρσενίου (του Καππαδόκη) από το 1901 έως το 1923. Το τετραδιάκι εκείνο περιελάμβανε γεγονότα που συνέβησαν την εποχή εκείνη, καθώς και προφητείες μελλοντικές. Ο Γέροντας μου έδειξε τι έγραφε για το 1922: Φέτος η πατρίδα μας θα χαθεί και θα μας διώξουν, αλλά θα πάμε πάλι.


Τα 5 καλύτερα ξενοδοχεία κοντά σε: Denali Visitor Center\nΤα καλύτερα ξενοδοχεία κοντά σε: Denali Visitor Center, Denali National Park and Preserve\nDenali Visitor Center: Διαβάστε κριτικές\nΦίλτροΣε οποιαδήποτε απόσταση από: Denali Visitor Center\n17,3 χλμ. από Denali Visitor Center\n1,8 χλμ. από Denali Visitor Center\n2,0 χλμ. από Denali Visitor Center\n1,9 χλμ. από Denali Visitor Center\n2,2 χλμ. από Denali Visitor Center\n13,9 χλμ. από Denali Visitor Center\n19,1 χλμ. από Denali Visitor Center\n16,9 χλμ. από Denali Visitor Center


Έβρος: Το βίντεο που μας κάνει περήφανους! Φυλάνε τα σύνορα και δείχνουν την ανθρωπιά τους (video) - Alldaynews.gr\nΈβρος: Το βίντεο που μας κάνει περήφανους! Φυλάνε τα σύνορα και δείχνουν την ανθρωπιά τους (video)\nΤηλεργασία: Αυξάνεται στο 60% στις περιοχές πολύ αυξημένου κινδύνου – Δείτε τις περιοχές θα ισχύει\nΚορονοϊός: Απολύθηκαν εργαζόμενοι σε γηροκομείο επειδή αρνήθηκαν να εμβολιαστούν\nΑνοίγουν τα Jumbo με click inside\nΟι Έλληνες ακρίτες προφυλάσσουν μεν τα σύνορα από την παράνομη μετανάστευση αλλά δεν έχουν χάσει την ανθρωπιά τους.\nΑπό την άλλη η Τουρκία συνεχίζει στην ίδια τακτική και φαίνεται αποφασισμένη να το τραβήξει ακόμα περισσότερο.\nΌπως μετέδωσε ο ΣΚΑΪ η Άγκυρα σκέφτεται να φτιάξει μόνιμους καταυλισμούς στα σύνορα, για να πιέσει την Ελλάδα αλλά και την Ευρώπη…\nΈβρος. ΤΩΡΑ: Νέα επεισόδια στις Καστανιές! Μάχες μπροστά στην κάμερα (Βίντεο)\nΑυτό είναι το νέο αυτοκίνητο του Κυριάκου Μητσοτάκη


Για να ”πειράξουμε” τα γενετικά δεδομένα πρέπει να στραφούμε στην χρήση αναβολικών στεροειδών κάτι το οποίο σαφώς δεν συνιστάται διότι μπορεί να προκαλέσουν σοβαρές παρενέργειες στην υγεία του ανθρώπου, ακομα και τον θανατο.\nΥπό φυσιολογικές συνθήκες λοιπόν, σίγουρα θα βρεθούμε αρκετές φορές σε ”αδιέξοδα”. Θα κολλήσουμε στα ίδια φορτία, στα βάρη, θα σταματήσουμε να βλέπουμε θετικές αλλαγές στο σώμα μας.\nΥπάρχει όμως λύση και αυτό το άρθρο μπορεί εύκολα να βοηθήσει τους ασκούμενους που έχουν φτάσει σε ένα πλατό μυικής ανάπτυξης και δεν μπορούν να το σπάσουν, να το ξεπεράσουν.\nΑναδημοσίευση από fmh.gr\nΠερισσότερα σε αυτή την κατηγορία: « Γιατί είναι προτιμότερο να γραφτείς γυμναστήριο το χειμώνα; Κίνητρα για να μην χάνεις τη προπόνησή σου στο γυμναστήριο »


Το Πήλιο διαθέτει φυσική ομορφιά, πλούσια πολιτιστική κληρονομιά και βρίσκεται σε κεντρική θέση της Ελλάδος, 320 χμ από την Αθήνα και 220 χμ από την Θεσσαλονίκη. Διαθέτει επίσης 24 χωριά, από τα οποία μερικά είναι παραθαλάσσια και άλλα ορεινά. Οι φυσικές ομορφιές της περιοχής και κυρίως ο συνδυασμός ενός πανέμορφου βουνού και μιας καταγάλανης θάλασσας προσφέρουν επιλογές διασκέδασης, διακοπών και αναψυχής, που δύσκολα εξαντλούνται!\nΤο Πήλιο είναι τόπος ευλογημένος από τους Θεούς, βουνό μαγικό, μυστήριο και όμορφο. Μύθοι και παραδόσεις έχουν προσπαθήσει να το περιγράψουν. Στο Πήλιο βλέπει κανείς εικόνες που δεν σταματούν να αλλάζουν. Χρώματα που δηλώνουν εποχές και συναισθήματα.\nΣτο Πήλιο βρίσκει κανείς τα πέτρινα σπίτια, τις κρήνες καλυμμένες από την πρασινάδα του βουνού, την δροσιά σε κάθε φύλλο. Χωριά κρυμμένα στις δασωμένες πλαγιές, πλατάνια σκιερά, όμορφες πλατείες.\nΣτο Πήλιο υπάρχουν πολλές δραστηριότητες που μπορεί κάποιος να κάνει, όπως ιππασία, πεζοπορία, θαλάσσια σπορ, βόλτα με το τρενάκι από τα Άνω Λεχώνια προς τις Μηλιές, σκι στο χιονοδρομικό κέντρο κλπ…\nΣτο Πήλιο ο επισκέπτης θα μαγευτεί από τα τοπικά έθιμα, τις γιορτές και πολιτιστικές εκδηλώσεις καθώς και την τοπική παραδοσιακή κουζίνα.\nΌλα τα παραπάνω έχουν κάνει το Πήλιο αγαπημένο τουριστικό προορισμό.


Γνωρίστε την επιχείρηση που παράγει γάλα… χωρίς αγελάδες – GLOBALIST | GR\nΓνωρίστε την επιχείρηση που παράγει γάλα… χωρίς αγελάδες\nΤρεις νεαροί ιδεαλιστές, οραματίστηκαν ένα επαναστασικό project που μετατράπηκε σε εξαιρετικά κερδοφόρα επιχείρηση. Η πρωτοποριακή startup Perfect Day παρουσιάστηκε σε μία επενδυτική εταιρία του Hong Kong και έφυγε με μία χρηματοδότηση $2.000.000. Κάπως έτσι γεννήθηκε η πρώτη εταιρία που παράγει γάλα… χωρίς αγελάδες.\nΟι Ryan Panda, Perumal Ghandi και Isha Datar δεν ενδιαφέρονταν να παράγουν ένα προϊόν εναλλακτικό του γάλακτος, όπως είναι η σόγια και το γάλα αμυδάλου. Η Perfect Day ήθελε να χρησιμοποιήσει τη διαδικασία της μικροβιακής ζύμωσης για να παράγει πραγματικό γάλα αγελάδας, αλλά χωρίς αγελάδες.\nΤι γέννησε την ανάγκη για μία τέτοια επιχείρηση; Για τη συμβατική παραγωγή γάλακτος, διενεργείται ένας συγκεκριμένος “κύκλος εργασιών”. Πρώτον, απαιτείται η καλλιέργεια τεράστιων εκτάσεων γης που παρέχουν τροφή στις αγελάδες. Όταν οι αγελάδες έχουν πλέον μεγαλώσει (με τη χορήγηση των απαιτούμενων φαρμάκων, φυσικά), γονιμοποιούνται και στη συνέχεια αρμέγονται για να γίνει επεξεργασία του πολύτιμου γάλακτός τους. Το σχέδιο της Perfect Day ήταν να παράγει γάλα ακριβώς με τις ίδιες πρωτεϊνες που έχει το γάλα της αγελάδας αλλά με τεχνητή μαγιά. Η διαδικασία ολοκληρώνεται μέσα σε λίγες μόνο ημέρες. Με άλλα λόγια, γιατί να αγοράζουμε αγελάδες όταν μπορούμε να παίρνουμε το γάλα με λιγότερο κόστος;\nΣτην πράξη, οι επιστήμονες τροφίμων προγραμματίζουν τον γενετικό κώδικα μέσα στη μαγιά και η μαγιά, με τη σειρά της, αρχίζει να παράγει τις επιθυμητές πρωτεϊνες (όπως καζεϊνη και ορός γάλακτος). Το τελικό προϊόν είναι GMO-free.\nΣχεδόν 4 χρόνια μετά την έναρξή της, η Perfect Day έχει βγάλει εκατομμύρια δολάρια και έχει τραβήξει την προσοχή πολλών μεγάλων γαλακτοκομικών εταιριών. Στα άμεσα σχέδιά τους είναι η πώληση γαλακτοκομικών πρωτεϊνών ως λειτουργικά συστατικά για παρασκευαστές τροφίμων και η παραγωγή άλλων γαλακτοκομικών προϊόντων, όπως είναι το γιαούρτι.\nΗ Perfect Day είναι μόνο μία από τις πολλές επιχειρήσεις που πρωτοπορούν στον τομέα των “καθαρών” ζωϊκών προϊόντων: Πραγματικών ζωϊκών προϊόντων που παράγονται χωρίς την εκτροφή ή τη σφαγή ζώων.\nPhoto Credits: yogurt86 Design Studio


Ιωάννινα: Προβλήματα από την κακοκαιρία - Ανεμοστρόβιλος στην Άρτα - Κοινωνία | News 24/7\nΙωάννινα: Προβλήματα από την κακοκαιρία - Ανεμοστρόβιλος στην Άρτα\nΚακοκαιρία στην Ήπειρο EUROKINISSI\nΜηχανήματα της Πολιτικής Προστασίας έχουν τεθεί σε λειτουργία από τα ξημερώματα, λόγω των έντονων βροχοπτώσεων που πλήττουν την Ήπειρο.\nnews247 12 Ιανουαρίου 2021 10:05\nΠροβλήματα στο επαρχιακό δίκτυο των Ιωαννίνων και της Άρτας δημιούργησαν οι έντονες βροχοπτώσεις που πλήττουν από τη Δευτέρα (11/1) την Ήπειρο.\nΚαταπτώσεις βράχων και φερτά υλικά από χειμάρρους δυσχεραίνουν την /κυκλοφορία των οχημάτων και για αυτό έχουν τεθεί σε λειτουργία, από τα ξημερώματα, 14 μηχανήματα της Πολιτικής Προστασίας, σύμφωνα με το ΑΠΕ-ΜΠΕ.\nΟρμητικά νερά δημιούργησαν, το βράδυ της Δευτέρας (11/1), προβλήματα στο κέντρο των Πραμάντων στα Τζουμέρκα. Φερτά υλικά έφραξαν φρεάτια και πλημμύρισε το κέντρο του χωριού, όπου χρειάστηκε παρέμβαση της Πυροσβεστικής και συνεργείων του δήμου.\nΑνεμοστρόβιλος έπληξε τα Θεοδώριανα στην ορεινή Άρτα, το απόγευμα της Δευτέρας, συνοδευόμενος από ισχυρή βροχή, προκαλώντας ζημιές σε δεκάδες σπίτια. Σύμφωνα με τον Μετεωρολογικό Σταθμό Θεοδωριανών, η ταχύτητα του ανέμου ήταν 93,3Km/h (10BF), ενώ το ύψος της βροχής έφτασε στα 103mm/ώρα στις 10:36.


Προχωρημένες επαφές ΠΑΟ με Λορέντσο Μπράουν για αντικαταστάτη του Καλάθη! – Panathinaikos Kosmos\nΠροχωρημένες επαφές ΠΑΟ με Λορέντσο Μπράουν για αντικαταστάτη του Καλάθη!\nΣε προχωρημένες επαφές φέρεται να βρίσκεται ο Παναθηναϊκός με τον Λορέντσο Μπράουν. Τι σημαίνει αυτό για Καλάθη…\nΣύμφωνα με το “Eurohoops”, οι “πράσινοι” εξετάζουν πολύ σοβαρά την περίπτωση του γκαρντ του Ερυθρού Αστέρα, με την εξαιρετική του χρονιά στη Euroleague.\nΤα κλικ της προπόνησης του Σαββάτου στο Κορωπί (pics)


Δέκα Υποπτοι για Φόνο (Crooked House) - κριτική ταινίας - filmakias.gr\nΕλληνικός Τίτλος: Δέκα Υποπτοι για Φόνο\nΕίδος Ταινίας: Crime • Drama • Mystery\nΌταν ένας πλούσιος και αδίστακτος κροίσος δηλητηριάζεται στο ίδιο του το κρεβάτι, ο ντετέκτιβ Charles Hayward καλείται για να διαλευκάνει το έγκλημα. Η αποκάλυψη ότι η μία από τους κύριους υπόπτους είναι η εγγονή του θύματος, η Sophia, θα τον σοκάρει, μιας και ήταν πρώην ερωμένη του. Ο ντετέκτιβ πρέπει να διατηρήσει το μυαλό του καθαρό, ώστε να καθοδηγήσει την Sophia και την υπόλοιπη οικογένεια σε μια υπόθεση όπου κανένας δεν είναι υπεράνω υποψίας.\nΜε αφορμή από τον θάνατο του Έλληνα κροίσου Aristide Leonides, όλη η οικογένεια του μπήκε στο στόχαστρο επειδή ήταν οι κύριοι ύποπτοι για την δολοφονία του. Τρεις γενιές της οικογένειας Leonides, μένει κάτω από την ίδια στέγη και λίγο πολύ ο καθένας είχε τον λόγο του για να μην θέλει στην ζωή τον Έλληνα κροίσο.\nΗ εγγονή του Aristide, Sophia, ενεργοποιήθηκε και κάλεσε τον φίλο και ντεντέκτιβ Charles Hayward, για να λύσει το μυστήριο. Εδώ λοιπόν ξεκινούν όλα να μπερδεύονται να περιπλέκονται αλλά και να βγάζουν κάποια λογική. Με την προσπάθεια του Charles, το τοπίο ξεκαθάρισε και άρχισε να μπαίνει ο κάθε κατεργάρης στον πάγκο του. Εντάξει, δεν το πέτυχε με την πρώτη, όμως πάντα σε έναν πόλεμο υπάρχουν αθώα θύματα. Έτσι έγινε και εδώ.\nΟι χαρακτήρες, αν και δεν έχω διαβάσει τη νουβέλα, μου φάνηκαν λιγάκι υποτονικοί και είμαι σίγουρη ότι δεν είναι καθόλου έτσι στο βιβλίο. Μολονότι μέσα είχε ηθοποιούς καλού και αξιόπιστου βεληνεκούς, η μετριότητα ήταν φανερή από παντού.\nΓια την ιστορία, ο τίτλος της νουβέλας και κατ’ επέκτασή της ταινίας μας, αναφέρεται σε ένα παιδικό τραγουδάκι με την ονομασία » There was a Crooked Man «. Άλλοι λένε ότι η πόλη του Lavenham, ενέπνευσε την ομοιοκαταληξία, άλλοι πάλι ότι το ποίημα προέρχεται από την ιστορία του Βασιλιά Charles I της Αγγλίας. Φημολογείται επίσης ότι o «Crooked Man» ήταν ο Σκωτσέζος στρατηγός Sir Alexander Leslie, ο οποίος εξασφάλισε πολιτική και θρησκευτική ελευθερία στη Σκωτία. Όμως για την Agatha Christie, ο τίτλος έχει την έννοια της ατιμωρησίας.\nΣκηνοθέτης αυτής της προσπάθειας είναι ο Γάλλος Gilles Paquet- Brenner, ο οποίος προσωπικά με μπέρδεψε. Μερικές φορές έδωσε την απαραίτητη ατμόσφαιρα που ζητούσε το σενάριο, άλλες πάλι όχι. Προφανώς και έχει δώσει τις οδηγίες του στο cast και στον τρόπο που εκείνος θα ήθελε να ερμηνεύσουν τον εκάστοτε ρόλο, αλλά το μόνο που κατάφερε ήταν να έχει στα χέρια του ηθοποιούς που θα μπορούσαν να απογειώσουν την ταινία και μάλλον δεν τους άφησε.\nΤο λέω αυτό γιατί είχαμε μέσα την εκπληκτική Glenn Close (Lady Edith), η οποία ήταν πανταχού παρών αλλά δεν μας μετέφερε αρκετά αυτό που έπρεπε. Όμως για μην είμαι άδικη, ερμηνευτικά ήταν απ’τις καλύτερες παρουσίες. Οπότε φανταστείτε τι γίνεται στη συνέχεια. Μέσα έχουμε και την Gillian Anderson (Magda), που να σας πω την αλήθεια δεν την πήρα χαμπάρι ότι ήταν αυτή. Έδωσε πολύ λίγο από την ερμηνεία που θα μπορούσε, κατά την άποψή μου. Η Christina Hendricks (Brenda), που όσοι έχετε δει Mad Men (Tv- Series), θα την θυμάστε στον ρόλο της Joan Harris. Πληθωρική όπως πάντα, να ερμηνεύει με λαγνεία και υποσχέσεις. Ρόλος που της ταίριαζε γάντι, αλλά ήτο πολύ λίγη η ώρα που την απολαύσαμε. Η πιο πικάντικη ερμηνεία είναι απ’ την Stefanie Martini (Sophia de Haviland), η εγγονή του αείμνηστου, που κίνησε όλες τις διαδικασίες για ν’αποκαλυφθεί το έγκλημα. Τέλος η Honor Kneafsey (Josephine), παρά το νεαρό της ηλικίας της, ερμηνεύει εξαιρετικά τον ρόλο της και μας χαρίζει λιγάκι μια νότα μυστηρίου παραπάνω.\nΑπό σεναριακή πλευρά, το έβαλε πάλι το χεράκι του ο Gilles Paquet- Brenner, μαζί με τον βραβευμένο με Oscar, Jillian Fellowes και τον Tim Rose Price. Δεν μπορώ να πω με σιγουριά εάν έχουν κάνει καλή δουλειά, εννοώντας ότι δεν έχω διαβάσει τη νουβέλα. Όμως σαν σενάριο είναι αρκετά ικανοποιητικό, για δυο Γάλλους που προσπάθησαν να δώσουν την Λονδρέζικη ατμόσφαιρα της εποχής.\nΗ μουσική, αχ! η μουσική, αν και με μικρές δόσεις ήταν παρούσα για να συντροφεύει την εκάστοτε σκηνή και να μας μεταφέρει το κλίμα που πρέπει. Τι να σου κάνει όμως και αυτή; Μόνη της το πάλεψε και μερικές φορές μας ικανοποίησε.\nΓιατί είσαι λάτρης του μυστηρίου, της Agatha Christie και των ταινιών που έχουν αυτό το παιχνίδι κρυμμένου δολοφόνου. Γιατί σου αρέσει το οτιδήποτε αναφέρεται στη Βρετανία, στις κληρονομιές και στις «ενωμένες οικογένειες». Για να περάσεις ένα όμορφο βροχερό απόγευμα Κυριακής, παρέα με ένα φλιτζάνι τσάι, δυο φίλους της ίδιας νοοτροπίας και βρίσκοντας πρώτος τον δολοφόνο, να πας θριαμβευτής για έναν ήσυχο ύπνο.\nChristina HendricksGillian AndersonGlenn CloseHonor Kneafsey


Αυτά που πρέπει να ξέρετε για το επίδομα των 360 ευρώ σε ανασφάλιστους υπερήλικες | VOUCHER-ERGASIA\nΣύµφωνα µε τις ρυθµίσεις του Ν. 4387/2016, επαναχορηγείται το επίδοµα στους υπερήλικες που χορηγούσε ο ΟΓΑ;\nΤι ίσχυε και τι αλλάζει µε τον νέο νόµο; Από ποιον φορέα χορηγείται σήµερα το επίδοµα; -Ο ΟΓΑ από 1/1/2013 είχε περιορίσει τη χορήγηση του επιδόµατος στους υπερήλικες, καθώς εισήγαγε πολύ αυστηρά κριτήρια και προϋποθέσεις. Τα δύο κυριότερα ήταν ότι για να χορηγηθεί το επίδοµα δεν έπρεπε οι υπερήλικες να εισπράττουν ή να δικαιούνται σύνταξη από οποιονδήποτε άλλον φορέα κοινωνικής ασφάλισης στην Ελλάδα ή στο εξωτερικό, ενώ έπρεπε να διαµένουν µόνιµα και νόµιµα στην Ελλάδα τα τελευταία 20 χρόνια πριν από την υποβολή της αίτησης για συνταξιοδότηση. Το αποτέλεσµα του επανελέγχου των ήδη χορηγουµένων επιδοµάτων ήταν να διακοπεί η χορήγηση σε µεγάλο αριθµό παλαιών δικαιούχων. Με τις ρυθµίσεις του Ν. 4387 του 2016 τα αυστηρά κριτήρια άλλαξαν και δόθηκε η δυνατότητα σε µεγαλύτερο αριθµό ανασφάλιστων να διεκδικήσει το επίδοµα. Με το άρθρο 93 του Νόµου 4387/2016 (ΦΕΚ Α’ 85/12.5.2016) θεσµοθετήθηκε το Επίδοµα Κοινωνικής Αλληλεγγύης Ανασφάλιστων Υπερηλίκων. Σε εφαρµογή του άρθρου αυΜε τις ρυθµίσεις του Ν. 4387 του 2016 τα αυστηρά κριτήρια άλλαξαν και πλέον δίνεται η δυνατότητα σε µεγαλύτερο αριθµό ενδιαφεροµένων να το διεκδικήσουν. Ποιοι το δικαιούνται, µε ποιες προϋποθέσεις και από ποιον χορηγείται. τού, από 12/5/2016 χορηγείται από τον ΟΓΑ και πλέον σήµερα χορηγείται από τον Οργανισµό Προνοιακών Επιδοµάτων και Κοινωνικής Αλληλεγγύης (ΟΠΕΚΑ). Ειδικότερα, σύµφωνα µε τον νόµο, την Κοινή Υπουργική Απόφαση Φ10034/2437/655 και την ερµηνευτική εγκύκλιο, το επίδοµα δίνεται σύµφωνα µε ορισµένες προϋποθέσεις στους ανασφάλιστους υπερήλικες και σε αυτούς που δεν πληρούν τις προϋποθέσεις συνταξιοδότησης.\nΠοιοι θεωρούνται ανασφάλιστοι και υπερήλικες και µπορούν να διεκδικήσουν το επίδοµα;\nΤο επίδοµα δίνεται στους ανασφάλιστους υπερήλικες και σε αυτούς που δεν πληρούν τις προϋποθέσεις συνταξιοδότησης. Ειδικότερα: Α. Ανασφάλιστοι θεωρούνται όσοι δεν ασφαλίστηκαν ποτέ σε κανέναν φορέα κοινωνικής ασφάλισης ή στο ∆ηµόσιο στην Ελλάδα ή το εξωτερικό ή ασφαλίστηκαν για χρονικό διάστηµα που δεν επαρκεί για τη συµπλήρωση των ελάχιστων προϋποθέσεων απονοµής σύνταξης. Μέχρι σήµερα όσοι έχουν δεκαπέντε (15) έτη ή τέσσερις χιλιάδες πεντακόσιες (4.500) ηµέρες ασφάλισης σε ελληνικούς φορείς ασφάλισης (ΟΑΕΕ, ΙΚΑ, ΕΤΑΑ κ.λπ.), είτε αυτοτελώς, είτε µε διαδοχική ασφάλιση, είτε στο πλαίσιο των Κανονισµών της Ευρωπαϊκής Ενωσης και των ∆ιµερών Συµβάσεων Κοινωνικής Ασφάλισης που έχει υπογράψει η Ελλάδα µε άλλες χώρες, αλλά δεν την έχουν λάβει για οποιονδήποτε λόγο (π.χ. λόγω οφειλών κ.λπ.), επειδή θα ελάµβαναν σύνταξη µεγαλύτερη από 360,00 ευρώ µηνιαίως, τότε η αίτηση για τη χορήγηση του επιδόµατος Κοινωνικής Αλληλεγγύης Ανασφάλιστων Υπερηλίκων απορρίπτονταν. Με πρόσφατη ρύθµιση, που προώθησε το υπουργείο, διευκρινίστηκε ότι «ως έλλειψη ασφαλιστικών προϋποθέσεων για σύνταξη, στην προκειµένη περίπτωση, θεωρείται η µη συµπλήρωση του απαιτούµενου χρόνου ασφάλισης, καθώς και η τυχόν ύπαρξη οφειλής από ασφαλιστικές εισφορές του ασφαλισµένου προς τους φορείς κοινωνικής ασφάλισης». Συνεπώς το επίδοµα µπορεί να χορηγηθεί όχι µόνο σε όσους ασφαλισµένους δεν συµπληρώνουν µέχρι τα 67 τους τις ελάχιστες απαιτούµενες χρονικές προϋποθέσεις για να συνταξιοδοτηθούν από τον ΕΦΚΑ, δηλ. τις 4.500 ηµέρες, αλλά και σε όσους ασφαλισµένους έχουν συµπληρώσει τις ελάχιστες χρονικές προϋποθέσεις, αλλά λόγω οφειλών δεν µπορούν να διεκδικήσουν σύνταξη. Η ρύθµιση αυτή ανοίγει τον δρόµο για να λάβουν το επίδοµα οι οφειλέτες του ΕΦΚΑ, οι οποίοι δεν είναι σε θέση να πληρώσουν τις οφειλές τους εφόσον βέβαια πληρούν όλες τις υπόλοιπες προϋποθέσεις που απαιτούνται. Πρόκειται κυρίως για τους οφειλέτες του πρώην ΟΑΕΕ, οι οποίοι έχουν οφειλές στο Ταµείο τους πάνω από 20.000 ευρώ και δεν µπορούσαν µέχρι σήµερα ούτε σύνταξη να λάβουν αλλά ούτε το επίδοµα των υπερηλίκων να διεκδικήσουν και δεν τύχαιναν καµίας προστασίας. Β. Υπερήλικες θεωρούνται όσοι έχουν συµπληρώσει το 67ο έτος της ηλικίας τους\nΠοια είναι τα κριτήρια και οι προϋποθέσεις βάσει των οποίων χορηγείται το Επίδοµα Κοινωνικής Αλληλεγγύης στους υπερήλικες που έχουν συµπληρώσει τα 67;\nΤο επίδοµα χορηγείται ανεξαρτήτως εθνικότητας σε όσους πληρούν αθροιστικά τις εξής προϋποθέσεις: α. ∆εν λαµβάνουν άλλη σύνταξη µεγαλύτερη από 360 ευρώ. Ειδικότερα: -∆εν λαµβάνουν σύνταξη από την Ελλάδα ή το εξωτερικό µεγαλύτερη από το πλήρες ποσό του µηνιαίου Επιδόµατος Κοινωνικής Αλληλεγγύης Ανασφάλιστων Υπερηλίκων, ήτοι 360 ευρώ µηνιαίως. -∆εν δικαιούνται σύνταξη από άλλο φορέα (ελληνικό ή του εξωτερικού) µεγαλύτερη από 360 ευρώ µηνιαίως. – ∆εν λαµβάνουν άλλη ασφαλιστική παροχή ή άλλο/-α προνοιακό/-ά επίδοµα/-τα από την Ελλάδα µεγαλύτερο/-α των 360 ευρώ µηνιαίως. Σε περίπτωση που η κατά τα ανωτέρω σύνταξη ή παροχή που λαµβάνουν από την Ελλάδα ή το εξωτερικό είναι µικρότερη από το επίδοµα, δικαιούνται το ποσό της διαφοράς που προκύπτει µετά την αφαίρεση του ποσού της σύνταξης ή παροχής που λαµβάνουν από το επίδοµα. Αν το ποσό που προκύπτει είναι µικρότερο από είκοσι (20) ευρώ, δεν καταβάλλεται το επίδοµα. β. ∆ιαµένουν µόνιµα και νόµιµα στην Ελλάδα: -∆εκαπέντε (15) συνεχόµενα έτη πριν από την υποβολή της αίτησης για τη λήψη του επιδόµατος. – Ή δεκαπέντε (15) έτη µεταξύ του 17ου και του 67ου έτους της ηλικίας τους, εκ των οποίων τα δέκα (10) συνεχόµενα πριν από την υποβολή της αίτησης, και εξακολουθούν να διαµένουν στην Ελλάδα και µετά τη λήψη της παροχής. γ. Πληρούν τα εξής εισοδηµατικά κριτήρια: Το συνολικό ετήσιο ατοµικό φορολογητέο εισόδηµά τους, καθώς και το απαλλασσόµενο ή φορολογούµενο µε ειδικό τρόπο εισόδηµά τους δεν υπερβαίνει το ποσό των τεσσάρων χιλιάδων τριακοσίων είκοσι (4.320) ευρώ ή, στην περίπτωση εγγάµων, το συνολικό ετήσιο οικογενειακό φορολογητέο εισόδηµα, καθώς και το απαλλασσόµενο ή φορολογούµενο µε ειδικό τρόπο εισόδηµα δεν υπερβαίνει το ποσό των οκτώ χιλιάδων εξακοσίων σαράντα (8.640) ευρώ. Στο εισόδηµα δεν υπολογίζονται: – Οι οικονοµικές ενισχύσεις που χορηγούνται σε άτοµα µε αναπηρίες λόγω της αναπηρίας τους. -Το διατροφικό επίδοµα που χορηγείται στους πάσχοντες από χρόνια νεφρική ανεπάρκεια τελικού σταδίου και στους µεταµοσχευµένους. – Το επίδοµα ανεργίας. – Η διατροφή που καταβάλλεται σε ανήλικο τέκνο µε δικαστική απόφαση ή µε συµβολαιογραφική πράξη ή µε ιδιωτικό έγγραφο. δ. Πληρούν τα εξής περιουσιακά κριτήρια: Ακίνητη περιουσία: Η συνολική φορολογητέα αξία της ακίνητης περιουσίας του αιτούντος, σύµφωνα µε τα ανωτέρω, δεν µπορεί να υπερβαίνει στο σύνολό της το ποσό των ενενήντα χιλιάδων (90.000) ευρώ. Κινητή περιουσία: Το τεκµήριο αντικειµενικής δαπάνης της κινητής περιουσίας του αιτούντος (επιβατικά ΙΧ, ΜΧ αυτοκίνητα ή και δίκυκλα) δεν µπορεί να υπερβαίνει στο σύνολό της το ποσό των έξι χιλιάδων (6.000) ευρώ. Οι προϋποθέσεις που ορίζει το άρθρο 93 του Ν. 4387/2016 πρέπει να πληρούνται αθροιστικά. Αν ο/η αιτών/-ούσα δεν πληροί µία από τις προϋποθέσεις που τίθενται από τον ανωτέρω νόµο, αποκλείεται από τη λήψη ή τη συνέχιση της καταβολής της παροχής.\nΠροβλέπονται εξαιρέσεις από την παροχή του δικαιώµατος; Ποιους αφορούν;\nΕξαιρούνται της παροχής οι µοναχοί/-ές, οι οποίοι διαµένουν σε ιερές µονές και συντηρούνται από αυτές και όσοι εκτίουν ποινή στερητική της ελευθερίας. Εξαιρούνται επίσης οι ανασφάλιστοι υπερήλικες και αυτοί που δεν πληρούν τις προϋποθέσεις συνταξιοδότησης, εφόσον ο/η σύζυγος λαµβάνει σύνταξη από οποιαδήποτε πηγή µεγαλύτερη από την παροχή, δηλαδή µεγαλύτερη από 360 ευρώ.\nΜε ποιον τρόπο υπολογίζεται το ποσό του επιδόµατος;\nΣε ποιες περιπτώσεις χορηγείται πλήρες και σε ποιες µειωµένο; Το πλήρες ποσό του µηνιαίου επιδόµατος ανέρχεται σε 360€. Το πλήρες ποσό του επιδόµατος θα χορηγείται σε όσους έχουν 35 έτη και άνω µόνιµης και νόµιµης διαµονής στην Ελλάδα και δεν λαµβάνουν άλλη σύνταξη από την Ελλάδα ή το εξωτερικό ή άλλο/-α προνοιακό/-ά επίδοµα/-τα από την Ελλάδα. Το ποσό µειώνεται κατά 1/35 για κάθε ένα έτος που υπολείπεται των 35 ετών διαµονής στη χώρα. Από την 1/1/2022 κατ’ έτος µε κοινή απόφαση των υπουργών Οικονοµικών και Εργασίας, Κοινωνικής Ασφάλισης και Κοινωνικής Αλληλεγγύης το επίδοµα αυξάνεται µε βάση συντελεστή που διαµορφώνεται κατά 50% από τη µεταβολή του ΑΕΠ και κατά 50% από τη µεταβολή του ∆είκτη Τιµών Καταναλωτή του προηγούµενου έτους και δεν υπερβαίνει την ετήσια µεταβολή του ∆είκτη Τιµών Καταναλωτή. Το επίδοµα καταβάλλεται σε µηνιαία βάση για όσους δικαιούχους κάνουν αίτηση από την 1η του επόµενου της υποβολής της αίτησης µήνα.\nΑΝΑΣΦΑΛΙΣΤΟΙ ανασφάλιστοι υπερήλικες


Βέροια, Νάουσα και Αλεξάνδρεια: Με επίσημη Δοξολογία, τρισάγια και καταθέσεις στεφάνων τίμησαν τα «Ελευθέριά» τους - Εφημερίδα ΛΑΟΣ Βέροια Ημαθίας\nΒέροια, Νάουσα και Αλεξάνδρεια: Με επίσημη Δοξολογία, τρισάγια και καταθέσεις στεφάνων τίμησαν τα «Ελευθέριά» τους\nΜε Δοξολογία που τέλεσε ο Μητροπολίτης Βεροίας, Ναούσης και Καμπανίας κ. Παντελεήμων στον Ιερό Ναό του Οσίου του Νέου πολιούχου Βεροίας Αγ. Αντωνίου και ακολούθως επιμνημόσυνη δέηση και κατάθεση στεφάνων στο Ηρώο της Πλατείας Ωρολογίου, η Βέροια τίμησε το Σάββατο 16 Οκτωβρίου, την 109η Επέτειο της απελευθέρωσής της από τον τουρκικό ζυγό.\nΤην επέτειο τίμησαν με την παρουσία τους εκπρόσωποι της Κυβέρνησης και της Βουλής, της Π.Ε. Ημαθίας, του Δήμου Βέροιας, τοπικές, πολιτικές, στρατιωτικές αρχές και εκπρόσωποι των Σωμάτων Ασφαλείας, εκπρόσωποι των φορέων εκπαίδευσης, ενώσεων, συλλόγων κ.α. ενώ τον πανηγυρικό της Ημέρας εκφώνησε στην Πλατεία Ωρολογίου η εκπαιδευτικός Ελισάβετ Σαρηγιαννίδου. Να σημειωθεί ότι και φέτος, όπως και πέρυσι, η καθιερωμένη στρατιωτική και μαθητική παρέλαση δεν πραγματοποιήθηκε εξαιτίας των ειδικών υγειονομικών μέτρων.\nΤην Κυριακή 17 Οκτωβρίου γιορτάστηκε η επέτειος απελευθέρωσης της ηρωικής πόλης Νάουσας από τον τουρκικό ζυγό, με επίσημη δοξολογία από τον Μητροπολίτη στον Ιερό Ναό Μεταμορφώσεως του Σωτήρος, παρουσία τοπικών, πολιτικών και στρατιωτικών αρχών, ενώ ακολούθησε τρισάγιο και κατάθεση στεφάνων στο ηρώο της πόλης.\nΑκολούθησε χθες Δευτέρα 18 Οκτωβρίου ο εορτασμός της απελευθέρωσης της Αλεξάνδρειας, όπου τελέστηκε Δοξολογία για από τον Μητροπολίτη που κήρυξε και τον θείο λόγο στον Ιερό Μητροπολιτικό Ναό Κοιμήσεως της Θεοτόκου, παρουσία των τοπικών πολιτικών και στρατιωτικών αρχών.\nΟ εορτασμός ολοκληρώθηκε με μνημόσυνο για τους πεσόντες κατά την περίοδο του Μακεδονικού Αγώνα και κατάθεση στεφάνων στο ηρώο της πόλης.\nΚαι στην Αλεξάνδρεια, δεν έγινε επίσης η καθιερωμένη παρέλαση λόγω των υγειονομικών μέτρων κατά της πανδημίας του κορονοϊού.


Λευκό διαμάντι των 2,89 καρατίων βρέθηκε στο Πάρκο Crater of Diamonds\nΊσως τα ρηάλιτι σόου να μην είναι και τόσο παρακατιανά, όσο θέλουμε να πιστεύουμε, αν κρίνουμε από το απόκτημα κατοίκου της Λουιζιάνα ο οποίος βρήκε ένα λευκό διαμάντι των 2,89 καρατίων στο γνωστό πάρκο Crater of Diamonds στο Murfreesboro της πολιτείας του Αρκάνσας, μετά από την προτροπή της πεθεράς του – που, προφανώς, είναι και φαν εκπομπών στιλ reality show! Το τριγωνικού σχήματος διαμάντι θυμίζει μεταλιζέ επιφάνεια και έχει το μέγεθος «μπιζελιού», σύμφωνα με την περιγραφή που έκανε η Margi Jenks, διερμηνέας του πάρκου.\nΤο πάρκο, το οποίο άνοιξε τις πύλες του το 1972 , επιτρέπει στους επισκέπτες να ψάξουν για διαμάντια και για άλλους πολύτιμους λίθους, όπως αμέθυστοι, περίδοτα ή και χαλαζίες, που έχουν κατά καιρούς ανακαλυφτεί ανάμεσα στα χώματα. Εξάλλου, πολιτική του πάρκου είναι το γνωστό ρητό «ο ευρών αμοιφθήσεται» και το προσωπικό παρέχει δωρεάν υπηρεσίες αναγνώρισης και εκτίμησης των διαμαντιών.\nΟ Brandon Kalenda, ο τελευταίος τυχερός, επισκέφτηκε το πάρκο μετά από τις προτροπές της πεθεράς του, η οποία είχε παρακολουθήσει κάποια παρουσίαση στην εκπομπή "19 Kids and Counting" του τηλεοπτικού σταθμού TLC. Έπεισε, λοιπόν, την οικογένεια να κάνει μια στάση στο πάρκο και ο τ Kalenda «ανακάλυψε» το διαμάντι μετά από μόλις 20 λεπτών σκάψιμο. Του έδωσε και το όνομα Jax Diamond για να του θυμίζει τον μόλις μερικών μηνών γιο του, Jackson, και δήλωσε στο προσωπικό του πάρκου ότι δεν προτίθεται να το αποχωριστεί.\nΤο διαμάντι Jax είναι το 47ο που δηλώνεται από επισκέπτη αυτό το χρόνο και το τέταρτο που ζυγίζει πάνω από ένα καράτι και ανακαλύφτηκε από τα μέσα του Φεβρουαρίου.


Δεν ήταν μόνο η νίκη αλλά ο τρόπος με τον οποίο ήρθε και που δικαιολογημένα σκόρπισε τον ενθουσιασμό στους οπαδούς μας και όχι μόνο. Ο ΑΠΟΕΛ κυριάρχησε πλήρως επί της ΑΕΛ σε έναν αγώνα όπου ο Δώνης κέρδισε κατά κράτος στη σκακιέρα των προπονητών και που οι παίκτες του εφάρμοσαν στην εντέλεια τα όσα τους ζήτησε. Το ντεμπούτο του Ντε Βινσέτι ήταν ιδανικό παρασύροντας και τους υπόλοιπους με αποτέλεσμα να βλέπουμε σε κάποια διαστήματα την ομάδα μας να κάνει ότι θέλει μέσα στον αγωνιστικό χώρο. Χάρμα οφθαλμών χαρακτήρισαν πολλοί τον χτεσινό ΑΠΟΕΛ αφού η ομάδα παρουσιάστηκε πλήρης σε όλους τομείς. Το κυριότερο ήταν ότι αυτό έγινε μέσα στο Τσίρειο και επί της Αελ που θεωρείται η πιο σταθερή και δυνατή αντίπαλος μας. Αυτό από μόνο του επιβεβαιώνει γιατί χτες πετύχαμε κάτι παραπάνω από μια πρόκριση.\nΗ νίκη επί της Αελ στέλνει το πιο πειστικό μήνυμα ότι η ομάδας μας μπορεί να ανατρέψει τα εις βάρος της βαθμολογικά δεδομένα στο πρωτάθλημα αφού η κατάκτηση του είναι ο σημαντικότερος φετινός στόχος. Ένας αγώνας δεν αρκεί και σίγουρα απαιτείται συνέχεια αλλά είμαστε τόσο στερημένοι από κάποια πράγματα που δεν μπορούμε να παραβλέψουμε τα όσα είδαμε στο Τσίρειο.\nΑκόμα και ο πανηγυρισμός παικτών και κόσμου στο τέλος με το γνωστό όλε ήταν κάτι που είχαμε τρομερή ανάγκη. Έχουν γίνει πολλά από το καλοκαίρι με αποτέλεσμα να γίνεται μια έντονη κριτική σε συγκεκριμένους παίκτες, η οποία όμως επηρεάζει όλη της ομάδα γενικότερα.\nΕίδαμε όμως ότι ακόμα και αυτοί τους οποίους θεωρούμε προβληματικούς μπορούν να ανταποκριθούν στις πιο δύσκολες αποστολές όταν υπάρχει θετική ενέργεια και 1-2 παίκτες που μπορούν να κάνουν τη διαφορά.


XIAOMI MI CAMERA 1080P (MAGNETIC MOUNT) δεν σκανάρει το qr code - Yi Ants Camera - Xiaomi-Miui.gr\nYi Ants Camera »\nΜάι 7th 2021, 8:53pm\nΑν και έχω αρκετές κάμερες xiaomi και θεωρητικά γνωρίζω να τις λειτουργώ, μου παρουσιάστηκε το εξής πρόβλημα:\nΣε κάμερα που ήταν λειτουργική (XIAOMI MI CAMERA 1080P - MAGNETIC MOUNT), χρειάστηκε να αλλάξω το wifi router. Για να την ξανασυνδέσω λοιπόν, έκανα reset για να ξεκινήσω την διαδικασία επανασύνδεσης, η οποία θα έπρεπε να είναι η εξής (η κάμερα είναι global και τα ηχογραφημένα μηνύματά της είναι στα Αγγλικά):\n1. Να συνδέσω το κινητό μου στο wifi router που θέλω να συνδεθεί και η κάμερα και να ανοίξω και το bluetooth\n2. Να ανοίξω το MiHome\n3. Να κάνω το reset στην κάμερα\n4. Να μου ζητήσει η κάμερα να σκανάρω το qr code (ακούγεται το μήνυμα "Scan qr code to pair the device") και αφού το διαβάσει να ακουστεί "qr code scanned"\n5. Τέλος να πραγματοποιηθεί η σύνδεση ενώ ακούγεται το μήνυμα "Waiting for connection" μέχρι τελικά να συνδεθεί\nΤο σημείο που παρουσιάζεται το πρόβλημα είναι το (4). Μόλις ακουστεί το "Scan qr code to pair the device", αντί να περιμένει να σκανάρω, προχωράει αμέσως στο επόμενο βήμα/μήνυμα (5)"waiting for connection". Ενώ δεν έχει διαβάσει καν το qr code. Στην πραγματικότητα λέει και τα 2 μηνύματα συνεχόμενα και δεν δίνει καθόλου χρόνο για να γίνει το σκανάρισμα.\nΕπειδή αυτό μου έμοιαζε σαν να "κρατούσε κάτι σε κάποια μνήμη", προσπάθησα να το κάνω σε άλλο router, αλλά το αποτέλεσμα ήταν ακριβώς το ίδιο.\nΕπίσης προσπάθησα να το κάνω από άλλο κινητό ... ξανά το ίδιο.\nΤέλος, επιχείρησα να κάνω hard reset στην κάμερα, επανεγκαθιστώντας το firmware, ώστε να "καθαρίσει", αλλά ξανά κανένα αποτέλεσμα. Στην συγκεκριμένη μάλιστα περίπτωση, δεν φόρτωσε καν το firmware από την sd (κάτι που το έχω κάνει επιτυχημένα πολλές φορές και στην ίδια κάμερα και σε άλλες)\nΣτην συνέχεια, επειδή χρειαζόμουν άμεσα την κάμερα, μέχρι να απευθυνθώ σε κάποιο σέρβις, αγόρασα μια καινούρια κάμερα. Προς μεγάλη μου έκπληξη, παρουσίαζε ακριβώς το ίδιο πρόβλημα, από την πρώτη στιγμή.\nΜήπως γνωρίζει κανείς κάτι σχετικά να με βοηθήσει;\nΜάι 7th 2021, 9:59pm\nΔοκίμασες να παίξεις με το region στο mihome;\nΝα βάλεις Κίνα ή Ευρώπη ή κάτι άλλο;\nΜάι 7th 2021, 10:02pm\nΤο region είναι Greece στο MiHome profile μου. Δεν μπορεί να έχει σχέση, έχω άλλες 4 κάμερες εκεί\nΜάι 7th 2021, 10:07pm\nΑπλά για να μου φύγει η περιέργεια δοκίμασε με άλλο Mi account να κάνεις login στο mihome και να δοκιμάσεις να συνδέσεις τη κάμερα.\nΌχι με το δικό σου μια και θα σου στείλει και τις άλλες κάμερες που έχεις...\nΜάι 7th 2021, 10:18pm\nΠροσπάθησα και από άλλο κινητό, με διαφορετικό MiHome account, αλλά κουβαλούσε τις ίδιες shared κάμερες.\nΜάι 8th 2021, 8:50am\nΣε αντίστοιχη περίπτωση, το πρόβλημα ήταν στην εφαρμογή mi home, λύθηκε με διαγραφή - επανεγκατάσταση του mi home\nΜάι 8th 2021, 9:06am\nΚαλημέρα, Ευχαριστώ για την ανταπόκριση.\nΤο έχω επιχειρήσει από 3 διαφορετικά κινητά. Δεν μπορεί να φταίει η εγκατάσταση. Άλλωστε όταν η κάμερα επανεκκινείται από το reset δεν είναι απαραίτητο να τρέχει ήδη το mihome. Πρέπει να βρεθεί στην κατάσταση "scan qr code to pair the device" και να περιμένει εκεί ούτως ή άλλως. Κάτι το οποίο τελικά δεν συμβαίνει. Περνά άμεσα στην επόμενη κατάσταση.\nΜάι 8th 2021, 10:28am\nΚλείσε όλες τις συσκευές που έχεις βάλει το mi home\nΆνοιξε μία δεύτερη συσκευή...απεγκατάσταση το mi home...διαγραφή wifi σύνδεσης...reboot το κινητό...σύνδεση σε wifi...εγκατάσταση το mi home...άνοιξε mi home...reset camera...προσπάθεια σύνδεσης...\nΑν δεν δουλέψει, δοκίμασε και με δεδομένα...κάνοντας σχεδόν τα ίδια βήματα...\nΤουλάχιστον κάπως έτσι το λύσαμε σε φίλο...αν καταφέρεις και την συνδέσεις, πρώτα θα κάνεις διαγραφή της κάμερας από το mi home και μετά θα πας την συνδέσεις στην κανονική συσκευή σου\nXiaomi Xiaomi_Redmi_Note_7 iPhone Lenovo LG\nΜάι 8th 2021, 3:53pm\nδουλευουν για 3 μερες\nΜάι 9th 2021, 8:32am\nΔυστυχώς δεν έχω κάτι άλλο να προτείνω\nΙουν 13th 2021, 11:18am